text:
Nýggjasta
Fundur í norðurlendska ráðnum
Stutt kann sigast, at uppgávan hjá norðurlendska ráðnum er at fremja og menna norðurlendskt samstarv innan brekøkið og virka fyri einum samfelagi, sum er atkomuligt fyri øll. Hetta verður gjørt við at skapa ymiskar norðurlendskar vitanarpallar, har møguleiki er at luta royndir og vitan. Arbeitt verður við at gera ST-sáttmálan um rættindi hjá einstaklingum, ið bera brek, ítøkiligan og settan í verk í Norðurlondum.
Við hesum í huga møttist norðurlendska ráðið, sum er ráðgevandi norðurlendska ministararáðnum, mikudagin og hósdagin í vikuni.
Á skránni var m.a. nýggja heimildin hjá ráðnum at virka frá 2018-22. Eisini fekk Føroyar orðið, har víst varð á, at tað í løtuni eru stórar broytingar og rembingar í politiska landslagnum. Hesar broytingar eru bæði til frama fyri brekøkið og eisini er okkurt, sum kundir verið gjørt betur. Spenningur er um tænastulógina, sum helst kemur til hoyringar í summar. Eisini varð víst á avbjóðingina í, at fólk, ið bera brek og hava fingið eitt heim, eru í vanda fyri at muga flyta, tá ið verkfall rakar. Hetta er als ikki at góðtaka. Eisini varð víst á revsilógina §266b, har orðið brek er sett inn, og víkir við hesum frá donsku lógini. Hetta merkir, at tann, sum alment ella við størri útbreiðslu í hyggju setir fram útsøgn ella boðskap, ið hóttir, spottar ella eyðmýkir persónsbólk orsakað av breki, verður revsaður við sekt ella fongsli í upp til 2 ár.
Ráðið fekk mikudagin høvið at vera við á evnisdegi undir heitinum The Law As a Tool for Social Change. Her varð tosa nógv um týdningin í, at lógarsmíð byggir á ST-sáttmálan. Tó var eisini víst á, at tað væl ber til at hava góðar lógir, sum tó í verki ikki virka til frama fyri tey, ið bera brek. Sum sagt, so ber væl til at hava góðar lógur, sum tó ikki virka í verki. Tí kann sigast, at lógin á ein hátt bara er byrjanin til ynsktu broytingarnar. Veruliga arbeiðið er at síggja lógina virka í verki. Ein av røðarunum var Sid Wolinsky frá Disability Rights Advocates. Hann hevur í mong ár átt eitt sjálvboðið advokatvirki, sum tekur sakir, har fólk, ið bera brek, eru fyri mismuni. T.d. stevndu teir í 2010 Yellow Cabs í New York, tí teirra tænasta ikki var nøktandi fyri tey, ið bera brek. Úrslitið sæst í dag í, at 50% av øllum hýruvognum í New York eru atkomuligir fyri øll.
Vitja heimasíðuna hjá Disability Rights Advocates.
Á evnisdegnum hevði Abbas Abbas frá felagsskapinum AlManarah Association eisini orðið. Hann kemur úr Ísrael og arbeiðir í arabiska minnilutanum har til frama fyri fólk, ið bera brek. Hann greiddi frá, at brek ofta ikki verður viðurkent, og tey, ið bera brek, ofta verða sædd sum stakklar. M.a. greiddi hann frá eini kvinnu, Houda Zoabi, sum hevði mist armarnar sum barn, og tí ikki fekk møguleika koyrt bil, hóast hon sjálv vildi tað. Hetta var nakað, sum Abbas Abbas gjørdi nakað við, og í dag hevur hon bæði koyrikort og bil.
Hygg at filmsklippi um Zoabi her.
Eisini fekk ráðið høvið at vitja á ráðstevnuni International Initiative for Disability Leadership eisini kallað Building Bridges Beyond Borders. Ein áhugaverd ráðstevna, har 450 leiðarar innan sálarliga óheilsu frá ymiskum londum møttust at læra, reflektera, umrøða og vónandi samstarva um eina burðardygga framtíð.
Við endan av fundinum í ráðnum var Frida Jorup frá svenska Boverket komin at tosa um Harmonisering av byggregler. Hon vísti á eina frágreiðing og tilmæli, sum er send ráðharrunum í vinnumálum við tí fyri eyga at gera byggilógirnar líkari í Norðurlondum. Hetta skal gera bygging atkomuligari og bíligari.
Á myndini eru umboð fyri Finland, Áland, Ísland, Norra, Svøríki og Føroyar.


c: text/html

text:
Eitt orðatak sigur “tað er lættari at lumpa fólk enn at sannføra tey um, at tey eru blivin lumpað”. Ongum dámar at viðurkenna, at tey eru blivin villleidd, og at teirra álít hevur verið misnýtt, men tá ið tað kemur til veðurlagsbroytingar, hava vit flest øll verið í hesi støðu seinastu áratíggjuni.
Tíðindaskriv frá Ringrás,
Vit hava øll hoyrt tíðindini um, hvussu Russland manipulerar almenna kjakið og valstríð runt heimin (serstakliga forsetavalið í USA) við følskum tíðindum og einum breiðum úrvali av øðrum villleiðandi taktikkum fyri at fremja síni áhugamál. Men Russland hevur kapping, tá tað kemur til at stýra almenna kjakinum til egnan fyrimun.
Nú tað líður ímóti vetri og myrkari tíðum, fara vit nevniliga at læra um, hvussu oljuvinnan hevur hildið okkum – heimssamfelagið – í myrki og sátt iva um sambandið millum fossil brennievni, útlát av vakstrarhúsgassum, alheims upphitingina og veðurlagsbroytingar – og hvat alt hetta merkir fyri okkara framtíð, um olja, kol og gass framhaldandi verða ein týðandi partur av okkara orkunýtslu.
Tað kemur neyvan óvart á nakran, at stórar fyritøkur í mongum førum virka fullkomiliga sjálvsøkið til frama fyri egin áhugamál. Men tað, sum er handan gardinurnar hjá oljuvinnuni, er ikki minni enn ótrúligt. Og allíkavæl vera tit heilt vist sannførd um hendan ørkymlandi veruleika aftaná filmin Merchants of Doubt, sum verður sýndur í Perluni 5. desember.
Filmurin byggir á høgt viðurkendu bókina Merchants of Doubt, sum vísindasøgufrøðingurin Naomi Oreskes og søgufrøðingurin Erik M. Conway útgóvu í 2010. Bókin fortelur søguna um, hvussu ein lítil bólkur av vísindafólkum við tilknýti til vinnuna eydnaðust í at sáa almennan iva um væl grundaðu vísindina handan veðurlagsbroytingar við at nýta somu háttaløg, sum vóru nýtt at villleiða um sambandið millum tubbak og kreft, álvarsemið og upprunan av sýruregni, vandarnar við DDT, holið í ozonlagnum og skaðan av at lata blýggj í brennievni.
Vitanin í hesum filminum er ein avgerandi partur av myndini í kjakinum um møguliga oljuvinnu í Føroyum, og hvørt tað er ein gongd leið fyri okkum. Kunnu vit líta á oljuvinnuna at hava okkara áhugamál í huga og verja okkum móti neiligum árinum av teirra virksemi? Svarið fært tú 5. desember í Perluni.
Til ber at síggja samandrátt av filminum her

robotstxt: allowed

filter: keep


text:
Klokkan 15.30 legði Sjúrðaberg at niðanfyri N.F.C.S. Fitt av fólki vóru og tóku ímóti. Sjúrðaberg hevur roynt í norðskum sjógvi og er fullfermdur nú hann er komin til Klaksvíkar, umleið 750 tons. Skiparin hendan túrin var Ásmund Olsen og við vóru 17 mans. Vit ynskja skipara og manning vælkomin heim. SáH
Klakkur kom aftur kl. 13.50 av Íslandi
Fyri løtu síðani legði Klakkur at á vesturbryggjuni í Klaksvík. Teir hava verið undir Íslandi og hava umleið 290 tons. Veiðan verður løgd upp hjá N.F.C.S. SáH
Tina Joensen frá Klaksvík gjørdist mánaðar arbeiðsfólk í Føtex í sentrinum City Vest
Tað er ikki á hvørjum degi, at man fær eina risa plakat hangandi av sær har man arbeiðir, men tað hevur Tina nú í stóra matvøruhandlinum Føtex í City Vest. Dótturin gjørdist mánaðar arbeiðsfólk í mars og tá ið hon kom til arbeiðis í gjár, var hendan plakatin hongd upp av henni og har tey Les meira…


text:
- Tíðindi, mentan og ítróttur
Gull og bronsa í liðkappingini
Hesir oyggjaleikirnir hava verið serstakir fyri føroysku bogaskjúttarnar, tí úrslitini hava verið framúr góð.
Í dag eydnaðist tað aftur at vinna heiðursmerkir, tá liðkappingini í bæði recurve og compound var á skránni.
Føroyar við Anju Eydnudóttir, Nikkel Petersen og Albert Dam vunnu gull í compound. Tey vunnu á Guernsey í finaluni.
Í recurve møttu Føroyar Álandi í bronsufinaluni. Tað eydnaðist Absalon Hansen, Jastrid Rein Jensen og Oddmar Nielsen at vinna.
Sostatt bleiv tað til bæði gull og bronsu til bogaskjúttarnar í dag.
Hetta var síðsta kappingin hjá bogaskjúttunum, og sigast má, at tað hevur eydnast sera væl.
Føroyar vunnu sjey gull-, eitt silvur- og seks bronsuheiðursmerkir í bogaskjóting.


text:
- Tíðindi, mentan og ítróttur
Føroyar javnaðu í yvirtíðini
Føroyska U17-landsliðið megnaði at spæla javnt, tá teir tóku móti Kina á Tórsvølli fyri løtu síðani.
Talan er um dyst í NM-kappingini fyri U17-landslið hjá monnum. Kina er við sum gestaluttakari, tað sama er Norðurírland.
Føroyar, ið frammanundan hava tapt allar sínar dystir, stríddist móti einum væl upplagdum kineskum liði. Føroyska verjan stóð væl, men Kina legði seg á odda í øðrum hálvleiki.
Stutt fyri leiklok skora føroyingar, tá Bergur Jákupsson Poulsen heldur brádliga stútar bóltin í málið eftir eitt hornaspark.
Hetta merkir samstundis, at Føroyar blíva nummar trý í bólkinum. Føroyar skulu tí spæla um fimta plássið. Tað verður leygardagin móti Svøríki á Tórsvølli.
Málið sæst í stroymingini hjá FSF Varpinum niðanfyri.
Sí eisini


text:
Ódnartak var á Vestaru vág í dag. Talan er um nýggja heystkapping í kappróðri, har ið bátarnir rógva spurtir á 140 metrar í staðin fyri teir vanligu 1000 metrarnar, sum verða rógvnir á summarstevnunum. Navnið Ódnartakmerkir “øgiligt tak” og er vælvalt.
Tað eru Teitur Samuelsen og Fróði Magnussen, ið eru høvuðsmenn aftan fyri Ódnartak. Kappingin er deild sundur í tríggjar leygardagar, ávikast 6. september, 20. september og 4. oktober. Bátarnir rógva tríggjar ferðir 140 metrar hvønn dagin og fáa stig fyri sítt úrslit. Triðja og síðsta kappingardag verða stigini tald saman, og vinnarin í hvørjum bólki verður kosin.
20 manningar vóru við til dagsins Ódnartak – 13 úr høvuðsstaðarfeløgunum og 7 av bygd. Tað er serliga gleðiligt, at fleiri bygdarmanningar vóru við longu fyrsta dagin. Vónandi ber hetta boð um, at enn fleiri koma við seinni. Tað skilst eisini, at kappingin gekk væl, og at rógvarar taka væl undir við henni.
Ódnartak er sanniliga megnartak, og frá Róðrarfelagnum Knørri skal ljóða ein tøkk til Teit, Fróða og øll tey, sum við nýggju kappingini gera eitt fyrimyndarligt arbeiði fyri føroyskan kappróður. Vit ynskja samstundis dagsins vinnarum hjartaliga til lukku við sigrunum. Úrslit og myndir síggjast her.
Síggjast til næsta Ódnartak tann 20. september á Vestaru vág.


text:
Orð: Johannes Andreas Næs
Lag: Christian Barnekow
1. Vár Guð er verjan og verndin góð,
í trongdum hann aldri svíkur,
hann møddum veitir ta ævigu ró,
er syndarum náðiríkur.
2. Um havið brúsar, um fjallið gleið,
vár Harri, vár Guð og faðir,
í tínum fylgi vit óttast ei,
tú borg vár ert allar staðir.
3. Um sorg og saknur oss tyngja her,
um syndin oss knúgvar niður,
við syni tínum tú ugga ber,
hann vann okkum øllum sigur.
4. Um lívsins fjørð og um deyðans grind
tú styrki vár ert á foldum,
at liva av lívsins ævigu lind
tú reisir oss aftur úr moldum.
5. Hjá tær er trygdin og sælan góð,
har ongantíð aftnar dagur,
har lívsins ljós og lívsins ró
um aldur og ævir ræður.


text:
Uptrappandi og/ella avspennandi
Málið og kropsmálið hevur stóran týdning fyri, um ósemjan verður loyst á ein positivan hátt ella ikki. Ikki gita og ákæra, men spyrja og kanna. Ikki loypa á og verja, men vera opin.
Dialogur/kjak
Í dialogi tosa vit fyri at skilja hvønn annan og finna fram til hvussu vit kunnu byggja brýr, finna eitt felags stev.
Í kjaki er endamálið ofta tvørturímóti at draga fram tað sum skilir, at verja sjónarmið og grundgeva við at tosa fyri og ímóti, og royna at egin sjónarmið yvir hini – ella at vinna á hinum við orðum. Ofta tó bert ein stokkutur siður.
Tankar eru ikki sannleikar, men áskoðanir. Tankar verja seg, tá teir eru sagdir!
Tað er lættari at ganga upp trappuna enn niður aftir


text:
- 08 oktobur 2018
Tað er nú ikki nøkur óvanlig sjón at síggja Lars Løkke Rasmussen, forsætisráðharra, og konuna, Sólrun, í Gjáar túni. Sólrun er nevnliga abbadóttir Sigurd í Hoygarðinum, og mamma hennara, Bergljót av Skarði, eigur Hoygarðshúsini saman við systur síni, Turið Sigurðardóttir. Sólrun og Lars eiga tveir gyllin í jørð í Sáttarenni og í tí sambandi plaga tey at vera á fjalli.
Kanska verður meira hávasták gjørt burtur úr hesum túrinum, tí hetta er fyrstu ferð, ið Løkke roynir seg sum flettara. At tann danski forsætisráðharrin er komin til Føroya at fletta, er í sjálvum sær ein sjáldsom søga. Í miðlunum - serliga teimum ítróttarligu - hoyra vit í heilum um hann ella hana, ið hevur skrivað søgu. Flettingin hjá Løkke hoyrir avgjørt upp í tann bólkin. At søgan so bleiv skrivað við Gjógv, ger hana ikki verri.
Saman við Sólrun og Løkke var eisini eitt danskt par - vinfólk teirra. Tey livdu mitt í verðini.
Tveir stak fittir og blíðir menn vóru eisini komnir líka av Flatlondum til Gjáar at ansa eftir Løkke. Hvat høvdu tey gomlu sagt?
Fyrrverandi rektarin í Hoydølum, Mads Winther - við ættargrein til Funnings - var komin norður at læra Løkke handverkið.
Sólrun er eitt grev og trívist væl í teirri gomlu føroysku mentanini.
Ein drekkamuður er altíð góður.
Kanst tú ikki eisini taka eina mynd av Løkke og mær?
Kemur hann aftur at ári, so skal bara ein lítil fínpussing til, at hann gerst sjálvbjargin.
Atten komma fem kilo.


text:
Vit gloyma at ansa okkum á netinum09-10-2015
Alt ov mong gera ikki nóg nógv fyri at verja sínar persónligu upplýsingar á netinum, ljóðar í ávaring frá danska Finansrådet
Neyðugt við NemID til Netbankan á iPad09-10-2015
Í eini skiftistíð hevur borið til at rita inn í Netbankan við gomlu innritanini á teldlinum, tvs. iPad ella øðrum teldli
Rentutillaging av realkredittlánum09-10-2015
Rentutillaging av realkredittlánum varð framd 1. okt. 2015.
Trupulleikar við gjaldskortum loystir04-10-2015
Trupulleikarnir, sum vóru við Master Card Debit gjaldskortum í morgun, eru nú loystir.
Gjaldskort sperraði29-09-2015
Nets boðar frá, at neyðugt hevur verið at sperra nøkur gjaldskort. Hetta tí, at gjaldskortini hava verið brúkt onkra staðni, har trygdin ikki var í lagi.


text:
Bretska heilsuverkið útsett 50.000 viðgerðir til næsta mánað
Almenna bretska heilsuverkið hevur júst útsett 50.000 skurðviðgerðir frá januar til februar mánað, tí at “vetrarkreppa” hóttir tað høgt elskaða NHS.
Upp í hetta tal verða bert roknaðar skundviðgerðir, og aðrar minni átrokandi viðgerðir eru longu skumpaðar langt út í árið, skrivar The Daily Telegraph.
Bretska avísin sigur, at øll landsins sjúkrahús hava fingið boð um at strika í óavmarkaða tíð allar tær viðgerðir, ið ikki hava bráðskund.
Bretskir læknar kalla støðuna meinlíka henni í 3. heimslondum. “Hetta er ringasta vetrarkreppa í 30 ár,” halda fleiri sjúkrahús- og læknastjórar.
Flestu sjúkrahús boða frá ruðuleika, so fleiri krímrakt eldri í lívsvanda bíða upp í 12 tímar eftir lækna ella sjúkrabili ella sita einsamøll í bíðirúmum.
Fleiri læknamiðstøðir eru eisini stongdar í óavmarkaða tíð.
Mong sjúkrahús leggja menn og kvinnur á somu stovur. Sjúkrabilatænastur eru niðurlagdar av peningatroti, so hýruvognar hava góðar dagar. Økisdeildir, ið umfata 9 mió brúkarar, hava boðað frá, at heldur eingi gongspláss eru eftir.
“Vit hava rokkið hægstu neyðtilbúgving,” boðaði ein leiðandi myndugleiki frá. Viðkomandi legði aftrat, at tey vænta støðuna at versna næstu vikurnar.
Portørar og 1. hjálparar í sjúkrabilum bíðaðu í røðum uttan fyri sjúkrahús í yvir 500 tímar íalt seinnu helvt í farnu viku, skrivar blaðið.
Á almennum ellisheimum bíða búfólk upp í 12 tímar, áðrenn starvsfólk røkka runt at taka sær av teimum. So har man vera vátt og skitið í mangari song.
BBC gjørdi vart við regluna, at sjúk fólk skulu bert bíða 15 min á skaðastovu.
“75.000 sjúklingar hava longu í ár bíðað yvir hálvan tíma (dupult so leingi sum álagt) og nøkur heilt upp í 5 tímar frá sjúkrabili til skaðastovuviðgerð.
“Hví so galið,” spyr Telegraph og svarar sjálvt: “Slíkur ruðuleiki er ein náttúrlig fylgja av, at staturin veitir “ókeypis” tænastur til øll fólk við ómettiligum tørvi.”
“Tey eldru fjølgast, ið krevja meiri og dýrari heilsurøkt fyri hvønn dag, og tá eingin merkir prísin á dýrari tænastum, kollapsar skipanin av pengatroti.”
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Ætlar Bjørn at forkoma Sjálvstýrisflokkinum?
Kristin Michelsen stillar uppaftur
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Ljóðbrot: Tá dunnan endaði undir sofuni
Óreglusemi á fundarborði í fiskimálaráðnum
Líggjas Johannesen: Hvar eru pengarnir brúktir?
Hava lýst eftir stjóra fyri slakar 50.000 krónur
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Sjálvstýri havt ársfund
Samband
Postboks 226
FO-600 Saltangará


text:
Einans 10 føroysk miðlafólk tímdu at møta upp, tá teirra yrkisfelag Føroysk Miðlafólk setti etikk á dagskránna. Áhugin fyri etikki er opinbart ikki serliga stórur millum okkara miðlafólk.
Tað var alt í alt ein fínur dagur, men tað, sum skelkaði meg, var uppmøtingin. Hetta er eitt so týdningarmikið evni, og eitt evni, ið fjølmiðlafólk í Føroyum mugu vera serliga uppmerksom um, tí miðlarnir hjá okkum eru so sperdir fíggjarliga og sostatt við kvalifiseraðum ressoursum, at lætt er at missa prinsippini burt.
Dagurin var ókeypis fyri limir í Føroysk Miðlafólk, so tað er ófatiligt, at so fá luttóku. Kringvarpið átti seks av teimum tíggju, meðan hini arbeiddu á Dimmu og Sosialinum. Meðan einasti miðilin, ið sendi tíðindaleiðsluna var Sosialurin.
Bloggur, ið eg skrivaði eftir tiltak hjá felagnum føroysk miðlafólk í oktober 2012. Greinin gjørdist serliga aktuell aftur í morgun, tá hetta tiltakið varð nevnt í kjakið millum Liljuna Weihe tíðindaleiðara í Kringvarpinum og Ingrid Bjarnastein forkvinnu í Føroysk Miðlafólk. Tað var fúl skomm at hoyra tíðindaleiðaran í Kringvarpinum loypa á Felagið Føroysk Miðlafólk, fyri at duga illa at leggja skeið hjá sær, tí at hon ikki kundi luttaka á tílíkum skeiði kl. 10 ein leygardag, tí hon hevur børn. Mær vitandi hevur hon tvey børn, eg havi fýra og fann mær tíð at luttaka. Um tíðindaleðarin hevði nakran áhuga í etikki møtti hon upp, tí m.a. fleiri av hennara tíðindasøgum vóru gjøgnumgingnar. Les allan bloggin her
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninum


text:
Felags Suðuroyarliðið, Suðringar, hevur í dag gjørt sáttmála við tveir spælarar, sum koma at verða við Suðringum tað í eftir er av hesum kappingarárinum, váttar Julius Vest Joensen, nú Jón Krosslá Poulsen og Pape Mamadou Faye hava gjørt sáttmála við Suðringar.
Jón Krosslá Poulsen og Pape Mamadou Faye eru báðir áleyparar.
Jón Krosslá Poulsen var á liðnum hjá Suðringum í fjør og hevur fyrru helvt av kappingarárinum í ár spælt við 07 Vestur, men vendur nú heimaftur.
Pape Mamadou, sum er ættaður úr Senegal, men hevur íslendskan ríkisborgararætt, Pape Mamadou Faye hevur millum annað royndir frá íslendskum fótbólti og hevur higartil spælt fyri Víking Ólafsvík, Vestri, Grindavík, Víking Reykjavík, Leiknir og Fylkir. 27 ára gamal Pape var og royndarvandi hjá Suðringum í vikuskiftinum og hevur nú gjørt sáttmála við felagið.
Báðir spælararnir skifta til Suðringar beinanvegin og eru tøkir til komandi dystir.


text:
Upptøkureglugerð
Her ber til at kunna seg um mannagongdir á Tórshavnar Musikkskúla, viðvíkjandi tilmelding o.ø.
- Tilmelding
- Upptøka til Miðnám
- Upptøka til PO
- Aldursmark
- Royndartíð
- Farloyvi
- Lán av ljóðføri
- Støðumet
- Børn við serligum tørvi
- undirvísingartíð, samanspæl vm.
- Skifta ljóðføri
Tilmelding
§ 1. Tórshavnar Musikkskúli bjóðar børnum og ungum undirvísing í ljóðføri og sangi. Harafturat eru samanspælstilboð partur av undirvísingini. Á heimasíðu skúlans ber til at lesa um tilboðini, sum skúlin bjóðar fram.
Stk. 2. Ymiskt er nær til ber hjá næmingi at byrja at spæla ljóðføri. Atlit verða tikin til aldur, og hvussu kropsbygnaðurin er. Á heimasíðu skúlans stendur vegleiðandi, hvat vit meta hóskandi aldur at byrja undirvísing á einstøku ljóðførunum.
Stk. 3. Næmingar melda til skúlan á heimasíðuni www.tm.fo. Næmingar kunnu meldað til við einum ella fleiri ynskjum, tó í mesta lagi trimum ynskjum.
Stk. 4. Næmingar tekna seg til skúlan á hvørjum ári, og skúlin tekur næmingar inn í tann mun at pláss eru. Næmingar, ið ikki sleppa framat, verða settir á ein tilmeldingarlista fyri inniverandi skúlaár. Á hvørjum ári vera næmingar, sum ganga í skúlanum og teir sum eru á tilmeldingarlistanum, at tekna seg av nýggjum.
Stk. 5. Áðrenn byrjað verður, hevur lærari, samrøðu við næming og foreldur um, hvørjar væntanir og treytir eru fyri at vera næmingur í skúlanum. Eisini verður tosað um møgulig viðurskifti kring ljóðførið.
Stk. 6. Um næmingur gevst, verður hettar skrivliga fráboðað skúlanum.
Stk. 7. Serlig skipan er fyri næmingar, ið koma frá Litir í Leiki.Stk. 8. Skúlaleiðarin kann gera frávik frá hesum reglum í sambandi við næmingar, ið flyta til kommununa og hava verið innskrivaðir í musikkskúla frammanundan.
Upptøka til miðnám
§ 2. Árliga verður skipað fyri upptøkuroynd til Miðnám. Nærri verður lýst í miðlunum um tað, og hvørjar treytirnar eru. Minám er eitt samstarv millum Tórshavnar kommunu og Musikkskúlaskipanina/Mentamálaráðið.
Upptøka til PO
§ 3. Tá pláss eru tøk, verður boðað frá møguleikanum at søkja upptøku á orgulútbúgvingini (POútbúgvingini) Samskiparin av PO og skúlaleiðarin avgera, um næmingur skal takast upp á PO.
Stk. 2. Møgulig roynd kann verða fyriskipað eftir fyriliggjandi lesiætlan fyri PO útbúgving á donskum kirkjumusikkskúlum.
Aldurmark
§ 4. Tórshavnar Musikkskúli bjóðar sum útgangsstøði undirvísing til børn og ung upp til 25 ár.
Stk. 2. Undantøk kunnu gerast, og tá verður avtala gjørd við skúlan í hvørjum einkultum føri.
Stk. 3. Næmingar, sum hava tikið prógv í musikkskúlamiðnámi, vera útskrivaðir aftaná loknan lestur í skúlanum. Um orsøkir eru fyri, at næmingurin skal halda fram eftir Miðnám, kann serlig avtala verða gjørd við skúlan. Í slíkum førum verður atlit tikið til framtíðarynski og møguliga upptøku á hægri tónlistaskúla.
Royndartíð
§ 5. Fyrstu 3 mánaðirnir eftir at næmingurin er byrjaður, verða at rokna sum royndartíð. Eftir lokna royndartíð kunnu báðir partar taka stig til eftirmeting.
Stk.2. Tað verður væntað av næmingum, at teir gera sær ómak at venja heima og møta til undirvísing. Um næmingurin ikki fær møtt til undirvísing skal fráboðast lærara.
Undirvísingarstøð
§ 6. Undirvísingin fer fram í Tórshavnar Musikkskúla á Frúutrøð 1 og Skansastovu í Dj. í Geilgøtu 1. Í nøkrum førum kann undirvísingin fara fram í øðrum hølum.
Farloyvi
§ 7. Til ber hjá næmingi at fara í farloyvi upp til 1 ár í senn. Næmingurin skal tá, eins og aðrir næmingar, aftur meldað til skúlan í seinasta lagi 1. juni.
Gjald fyri árliga tilmelding
§ 8. Gjaldið er í løtuni kr. 2250,- fyri eitt skúlaár, her íroknað lán av ljóðføri. Eisini er brúk av bløðum, streingir, olja, harpiks o.a. sum skal til fyri at spæla ljóðføri, við í gjaldinum.
Fakturi við gjaldstreytum o.ø tilskilað verður sendur út umvegis teldupost eftir skúlaársbyrjan. Næmingar, ið melda til í skúlaárinum, fáa faktura við gjaldstreytum o.ø tilskilað sendandi við telduposti eftir byrjan. Síðani verður áminning send út annan hvønn dag 5 ferð. Eftir hetta fara rykkjarar út eftir vanligum mannagongdum.
Um gjaldið ikki verður goldið innan ásettu freistina, verður næmingurin útskrivaður frá skúlanum og fráboðan send um tað.
Stk. 2. Um næmingurin gevst í skúlaárinum, verður tilmeldingargjaldið ikki endurrindað.
Stk. 3. Um fleiri systkin ganga í skúlanum, rindar fyrsta barnið fult tilmeldingargjald og onnur systkin einans 50 % av tilmeldingargjaldinum, tó bert tá gingið verður til einstaklinga undirvísing. Hetta er tó ikki galdandi fyri systkin, ið eru 18 ár og eldri.
Stk. 4. Árligi kostnaðurin fyri spælistovur er kr. 600.-
Stk. 5. Árligi kostnaðurin fyri barna- og ungdómskór er kr. 1000.-
Stk. 6. Árligi kostnaðurin fyri Musikkskúla Miðnám og PO – er kr. 2.400.-
Stk. 7. Árligi kostnaðurin fyri undanskeið er kr. 1000.-
Stk. 8. Árligi kostnaðurin fyri Litir í Leiki er kr. 5.000.-
Lán av ljóðføri
§ 9. Í tann mun ljóðføri eru til taks, er gjørligt at lána ljóðføri frá skúlanum.
Stk. 2. Næmingur kann bert lána ljóðføri í ávísa tíð, alt eftir stødd og kostnaði á ljóðføri, sí lista á heimasíðu skúlans www.tm.fo. Eftir hettar má næmingurin sjálvur keypa sær ljóðføri, hettar kann gerast í samráð við læraran.
Stk. 3. Næmingar hava skyldu at hava trygging fyri ljóðføri, ið verður leigað.
Stk. 4. Tá næmingur gevst, skal lærarin umframt skrivstovan hava boð um hetta, og skal lánta ljóðførið latast skrivstovuni skjótast til ber.
Støðumet
§ 10. Næmingar skulu upp til árligt støðumet, um ikki annað verður avgjørt av skúlaleiðaranum.
Børn við serligum tørvi
§ 11. Børn við serligum tørvi kunnu verða upptikin. Eru serlig atlit at taka hjá barninum, skal hetta viðmerkjast, tá tilmeldað verður.
Undirvísingartíð, samanspæl vm
§ 12. Ein undirvísingartími er vanliga 30 minuttir um vikuna. Framkomnir næmingar kunnu fáa 40 min. undirvísingartíð um vikuna. Avvarðandi lærari metir um, hvørjir næmingar skulu hava hettar tilboðið. Avtala skal gerast við skúlaleiðaran í hvørjum einstøkum føri, um næmingur skal hava longda undirvísingartíð.
Stk. 2. Um næmingurin spælir ljóðføri, ið náttúrliga er partur av orkesturspæli/samanspæli, verður hettar at skilja sum partur av undirvísingini, og fevnt av somu treytum sum í § 5 stk. 2.
Skifta ljóðføri
§ 13. Í heilt serligum føri, har næmingur ynskir at skifta til annað ljóðføri, ber hetta til, um pláss er tøkt. Næmingurin skal tó hava gingið til undirvísing á skúlanum í minst tvey ár, áðrenn skiftið kann fara fram.
Gildiskoma
§ 14. Hesar leiðreglur koma í gildi 1. mei 2016 eftir at hava verið samtyktar av mentamálanevnd, fíggjarnevnd og Tórshavnar Býráð
Upptøka til Miðnám.
Árliga verður skipað fyri upptøkuroynd til Miðnám. Nærri verður lýst í miðlunum um tað, og hvørjar treytirnar eru. Miðnám er eitt samstarv millum Tórshavnar kommunu og Musikkskúlaskipanina/Mentamálaráðið.
Upptøka til PO.
Tá pláss eru tøk, verður boðað frá møguleikanum at søkja upptøku á PO-útbúgvingini (urgutónleikara) Samskiparin av PO og skúlaleiðarin avgera, um næmingur skal takast upp á PO.
Møgulig roynd kann verða fyriskipað eftir fyriliggjandi lesiætlan fyri PO útbúgving á donskum kirkjumusikkskúlum.
Aldursmark.
Tórshavnar Musikkskúli bjóðar sum útgangsstøði undirvísing til børn og ung upp til 25 ár.
Undantøk kunnu gerast, og tá verður avtala gjørd við skúlan í hvørjum einkultum føri.
Næmingar, sum hava tikið prógv í musikkskúlamiðnámi, vera útskrivaðir aftaná loknan lestur í skúlanum. Um orsøkir eru fyri, at næmingurin skal halda fram eftir Miðnám, kann serlig avtala verða gjørd við skúlan. Í slíkum førum verður atlit tikið til framtíðarynski og møguliga upptøku á hægri tónlistaskúla.
Royndartíð.
Fyrstu 3 mánaðirnir eftir at næmingurin er byrjaður, verða at rokna sum royndartíð. Eftir lokna royndartíð kunnu báðir partar taka stig til eftirmeting.
Tað verður væntað av næmingum at teir gera sær ómak at venja heima og møta til undirvísing. Um næmingurin ikki fær møtt til undirvísing skal fráboðast lærara.
Farloyvi.
Til ber hjá næmingi at fara í farloyvi upp til 1 ár í senn. Næmingurin skal tá eins og aðrir næmingar aftur meldað til skúlan í seinasta lagi 1. juni.
Støðumet.
Næmingar skulu upp til árligt støðumet, um ikki annað verður avgjørt av skúlaleiðaranum.
Børn við serligum tørvi.
Børn við serligum tørvi kunnu verða upptikin. Eru serlig atlit at taka hjá barninum, skal hetta viðmerkjast, tá tilmeldað verður.
Undirvísingartíð, samanspæl vm.
Ein undirvísingartími er vanliga 30 minuttir um vikuna. Framkomnir næmingar kunnu fáa 40 min. undirvísingartíð um vikuna. Avvarðandi lærari metir um, hvørjir næmingar skulu hava hettar tilboðið. Avtala skal gerast við skúlaleiðaran í hvørjum einstøkum føri, um næmingur skal hava longda undirvísingartíð.
Um næmingurin spælir ljóðføri, ið náttúrliga er partur av orkesturspæli/samanspæli, verður hettar at skilja sum partur av undirvísingini
Skifta ljóðføri.
Í heilt serligum føri, har næmingur ynskir at skifta til annað ljóðføri, ber hetta til, um pláss er tøkt. Næmingurin skal tó hava gingið til undirvísing á skúlanum í minst tvey ár, áðrenn skiftið kann fara fram.


text:
Hvørt mansbarn í Føroyum hevur sæð stóru, eyðkendu, hvítu húsini – vanliga nevnd Kommandørhúsini – sum liggja framvið høvuðsvegnum Úti við Strond í Havn. Tað munnu eisini vera mong, sum hava droymt um at búð har ella í minsta lagi sloppið inn at sæð húsini.
Nú húsini verða gjørd til hotel – Havgrím Seaside Hotel 1948 – verður hetta møguligt.
Húsini, ið vóru bygt í 1948, einans 3 ár aftaná annan veraldarbardaga, eru, eftir tátíðar føroyskum byggihátti, sera sjáldsom. Neyvan finnast nøkur onnur hús av hesum slagi í Føroyum.
Tað var Havgrímur Johannesen úr Havn, sum sjálvur bygdi húsini. Eyðálvur á Heygum tegnaði húsini soleiðis sum Havgrímur vildi hava tey at síggja út, eftir íblástri frá sínum mongu siglingartúrum til Stórabretlands. Húsini skuldu hava eina hábærsliga inngongd, havastovu við trappu beinleiðis oman í havan, harrarúm og kamar til arbeiðsfólk.
Staðsetingin er serstøk og ikki sørt poetisk. Beint landsynningsvert úr húsunum sæst Eystfalssker, sum vit øll kenna frá sanginum hjá skaldinum Hans A. Djurhuus “í góðum veðri hann dyrgdi”.
Í1948 flutti familjan Johannesen inn í herskapskendu húsini har “har uppi við Eystfalssker.” Tíverri untist teimum ikki at búgva í heiminum, sum Havgrímur hevði lagt so nógva orku í at byggja. Fyrst í fimtiárunum skolaðu búskaparligir brotasjógvar yvir Føroyar, Sjóvinnubankin fór av knóranum og tók Havgrím við í fallinum. Húsini yviri við Strond máttu seljast og familjan noyddist í skundi at finna sær annan bústað.
Danska sjóverjan keypti húsini frá trotabúnum, og hava til okkara dagar skiftandi danskir kommandørar við familjum sínum búð í húsunum, 21 í alt. So tað er ikki løgið, at húsini á mannamunni hava kallast Kommandørhúsini. Í móttøkuni á hotellinum hongur talva við nøvnunum á øllum teimum herovastum, sum hava búðleikast í húsunum.
Seinasti kommandørurin flutti í 2013 og var avtalan við danska statin, at Føroya Landstýrið skuldi yvirtakað húsini. Í 2016 valdi landstýrið tó at sleppa sær av við tey, og vóru tey lýst til sølu.
Sp/f 06.06.2017 keypti ognina 1. februar 2017


text:
Føðsluhjálpara- og gastronomhjálparaprógv á TSK
Hanna Maria Poulsen, Fuglafjørð hevur lokið sveinaroyndina til føðsluhjálparaútbúgvingina. Hanna Maria hevur lært í Kantinukøkinum á Tekniska Skúla og í køkinum á Klaksvíkar sjúkrahúsi. Hetta er fyrsti føðsluhjálparin, sum hevur tikið alla útbúgvinga í Føroyum. Í dag fingu eisini tveir gastronomhjálparar prógv. Jóan Jakku Heinesen, sum hevur lært hjá Gist&Vist og Anfinn Gærdum, sum hevur lært hjá Herford.
Frá vinstru: Hanna Maria Poulsen, Jóan Jakku Heinesen og Anfinn Gærdum
Frá vinstru: Hilda Kjølbro, lærari, Sólvá Hansen, køksleiðari, Hanna Maria Poulsen, lærlingur, Jóan Jakku Heinesen, lærlingur, Kenneth Thorhauge, lærari og Anfinn Gærdum, lærlingur.


text:
Ari av Rana
29.12.2017 - 21:55
Smædni Morten Nørgaard, sum vann danska X Factor á DR í ár, gevur sína fyrstu EP út í dag.
Á útgávuni, sum kallast “Cool Enough” eru fimm sangir. Tað er sum vinnari av X Factor, at Morten fekk møguleika at geva eina EP út.
Morten fekk møguleika at arbeiða við framleiðaranum Dallas Austin á EP’ini, og er Morten framúr væl nøgdur. Dallas Austin hevur fyrr arbeitt saman við Madonna, TLC og Michael Jackson.
Eg hevði aldrin ímynda mær, at eg fór at koma her til. Nú havi eg seks løg liggjandi á Spotify. Tað er ikki so býtt at kunna skriva tað á sítt CV, sigur Morten Nørgaard við DR.
Hoyr nýggja staklagið “Cool Enough” omanfyri.


text:
Nýggjastu tíðindini
Melda til tíðindabræv
Tíðindi - 22. november 2014
Tað gjørdust Heidi Sevdal úr HB og Adeshina Lawal úr B36, ið fóru avstað við heiðurunum sum ársins spælarar 2014 hjá kvinnum og monnum
Mynd: Álvur Haraldsen
Í samstarvi við Fótbóltssamband Føroya skipaði Miðlahúsið fríggjadagin fyri serligari fótbóltssending á Rás 2, har ársins spælarar 2014 í føroyskum fótbólti vórðu kjósaðir.
Og hjá monnum varð tað framherjin hjá føroyameistarunum úr B36, Adeshina Lawal, ið fór avstað við heiðurinum sum ársins spælari, meðan Heidi Sevdal úr HB varð vald til ársins spælari hjá kvinnum.
Í alt 18 spælarar vórðu heiðraðir, umframt at ársins lið hjá bæði kvinnum og monnum eisini varð valt.
Har afturat varð gullskógvurin handaður toppskjúttunum í EFFO-deildini og í 1. deild hjá kvinnum, og eisini varð Fair Play-steypið handað liðnum, ið hevur skikkað sær best á vøllinum í ár. Klæmint A. Olsen skoraði flest mál í fremstu deildini hja monnum, meðan Rannvá B. Andreasen vann gullskógvin hjá kvinnum. Fair Play-steypið vunnu føroyameistararnir úr B36.
Ársins málverjar:
Randi S. Wardum, KÍ
Teitur M. Gestsson, HB
Ársins verjuspælarar:
Malena Josephsen, KÍ
Jóhan Troest Davidsen, HB
Ársins miðvallarar:
Fríðrún Danielsen, EB/Streymur-Skála
Lukasz Cieslewicz, B36
Ársins framherjar:
Heidi Sevdal, HB
Adeshina Lawal, B36
Ársins ungu spælarar:
Milja Simonsen, HB
Bárður J. Hansen, Víkingur
Ársins venjarar:
Alexander Djordjevic, KÍ
Sámal Erik ”Bagge” Hentze, B36
Ársins dómarar:
Elsa Andreassen
Lars Muller
Fair Play:
B36
Ársins spælarar:
Heidi Sevdal, HB
Adeshina Lawal, B36
Fleir myndir frá tiltakinum, sum var í No. 12 í nýggja FSF-húsinum, kunnu síggjast HER (www.in.fo)


text:
Tað eru yvir trý ár síðan søgan um Harry Potter endaði. Men nú sær tað út til, at hetta ikki er endin á søgunum úr flotta heimi hansara. J.K. Rowling skrivaði á twitter fyri fáum døgum síðan, at hon er við at leggja síðstu hond á eitt Harry Potter spin-off.
Leikritið eitur Fantastic Beasts and Where to Find Them. Tað hevur longu fingið grønt ljós at gerast til film.
Søgan er um rithøvundin Newt Scamander, ið ferðast um knøttin at leita eftir magiskum djórum.
Sjálvt um vit ikki kenna nógv til søguna enn, so er kunngjørt at hon kemur at ganga fyri seg í 1920unum í New York. Meiningin er at Newt steðgar á í stuttum ørindum, men okkurt ger at hann er noyddur at vera.
Newt Scamander er ikki heilt ókendur í Harry Potter heiminum. Vit hoyra um hann longu í Harry Potter and the Philosopher’s Stone. Her fær Harry Potter eina skúlabók, Fantastic Beasts and Where to Find Them, ið er skrivað av Newt Scamander um hansara ferðir og gransking av magiskum djórum.
Filmurin er settur at koma út í Novembur 2016. David Yates er undir samráðingum at venda aftur sum leikstjóri. Hetta hoyra vit meir um seinni.


text:
Á aðalfundinum í Klaksvík vóru ávísar broytingar framdar viðvíkjandi Grand Prix kappingini.
1. Framyvir avgera feløgini sjálvi um luttøkugjald er, hvussu høgt tað er og hvussu útgjaldið sær út.
2. Vinnarin av Grand Prixnum fær nú eina ferð til Politiken Cup (alt íroknað), meðan nr. 2 fær 2000 kr og nr. 3 fær 1.500 kr.
3. Tá ið ST-kvik (kapping nr. 7 í GP-høpi) hevur verið, er lutakast millum allar luttakararnar um eina ferð til Reykjavík Open í mars (alt íroknað).
Treytin er tó tann, at telvarar skulu hava luttikið í minst 4 GP-kappingum. Tvs. 4 av teimum fyrstu 7 kappingunum.
Hesar broytingar eru galdandi frá 11. oktober 2014.
Reglugerð
Grand Prix kappingin 2014/15 fevnir um 9 kappingar:
Kappingarnar síggjast á talvkalendaranum, sum liggur á heimasíðuni hjá TSF.
Til tess at at fáa samlaða Grand Prix plasering og ratingvirðisløn, krevst luttøka í Finaluni og 4 undankappingum, harav luttikið skal vera í minst einari rataðari kapping (Open).
KAPPINGARREGLUR
1) Kvik-kappingar: Hvør telvari fær 15 min. í part til hvørt talvið, telvað verða 7 umfør. Finalan 9 umfør.
2) FM Snar: Telvað verða 9 dupultumfør.
3) Snar-kappingar: Telvað verða 9 umfør. Hvør telvari fær 5 min. í part til talvið.
4) Rataðar kappingar: Telvað verða 5 umfør. Umhugsunartíð verður ásett av fyriskipara.
5) Grand Prix stig verða latin soleiðis í hvørjari kapping:
• Nr. 1 fær 7 GP stig
• Nr. 2 fær 5 GP stig
• Nr. 3 fær 4 GP stig
• Nr. 4 fær 3 GP stig
• Nr. 5 fær 2 GP stig
• Nr. 6 fær 1 GP stig
Um javnstøða er, verða GP-stigini deild.
6) Til tess at fáa samlaða Grand Prix plasering og ratingvirðisløn, krevst at viðkomandi hevur luttikið í Finaluni og í 4 undankappingum.
7) Tá Grand Prix endastøðan og ratingvirðislønir verða gjørdar upp, verður hetta gjørt við støði í 5 teim bestu úrslitunum, t.v.s. vánaligasta úrslitið verður frádrigið. Er javnstøða verður næst-vánaligasta úrslitið frádrigið. Er framvegis javnstøða, verður umdystur við 2 snartalvum og síðani sudden-death, tá um nr. 1,2,3 og ratingvirðislønir umræður.
8) Ratingvirðislønir verða latnar tá Grand Prix kappingin er lokin. Útgansstøðið er evt. samanspard GP-stig og annars talv-stig í fylgjandi ratingflokkum; sí annars 5. og 6:
a) 1601 – 1900
b) 1301 – 1600
d) onki ratingtal – 1300
2 stig verða løgd aftur vunnum talvstigum, tá talan er um rataðar kappingar. Hetta fyri at javna út, at talan er um 5 umfør í rataðum kappingum og 7 umfør í kvik-kappingum. Tilsvarandi verður roknað niður á 7 stig, tá talan er um Snar-kappingar.
Grand Prix vinnarar vinna ikki samstundis ratingvirðislønir.
9) TSF letur steyp til Grand Prix Vinnaran 2014/15, medaljur, og annars fylgjandi plaseringsvirðislønir:
1) Grand-Prix Vinnari: Politiken Cup 2015 (alt íroknað)
2) Nr. 2 kr. 2.000
3) Nr. 3 kr. 1.500
4) RVL: 1601-1900: kr. 1.000
5) RVL: 1301-1600: kr. 1.000
6) RVL: -1300: kr. 1.000
TALVSAMBAND FØROYA


text:
Innbjóðing til TB-kapping 2018: Flogbørn og G/D 12
Hervið vil TB bjóða til flogbóltskapping í Trongisvági leygardagin 27. og sunnudagin 28. oktober 2018.
Kappingin er fyri:
- Flogbørn 0-1-2-3
- Gentur og dreingir 12 ár
Meldast skal til á tbflogboltur2016@gmail.com
Eru spurningar, kann ringjast til tlf. 21 20 13
Heitt verður á feløgini um at senda okkum eina samlaða tilmelding fyri øll liðini í felagnum.
Tilmeldingarfreistin er tórskvøldið 18. oktober 2018 (norðanfyri Suðuroynna er tórskvøld tað sama sum hóskvøld:-)
Luttøkugjaldið er 200 kr. pr. lið
Vinarliga flytið peningin á konto: 9870 - 0009985965
Er luttøkugjaldið ikki goldið 18. okt., kann nevnda lið / felag roknast sum ikki tilmeldað.
Tað hevði glett okkum at sæð luttøku av øllum flogbóltsfeløgum í landinum.
Við flogbóltskvøðu
TB


text:
Melda teg til Facebook-tiltakið her. MFS skipar aftur fyri ræstkjøtaveitslu - hesuferð í Føroyahúsinum leygarkvøldið 11. februar 2012.
Menu: Súpan Ræstkjøt Dessert
Undirhald: Konferencier Pætur á Borg - spælir felagssang til borðhaldið Finnur Jensen (PFP) - spælir sínar sangir eftir miðnátt
Barr: 10 kr. barr av donskum øli (Tuborg/Carlsberg) 10 kr. barr av shots (Gajol/Fisherman)
Kostnaður: 250 kr. (!)
Billett: Møguleiki verður at keypa billett í Føroyahúsinum til tiltøkini hjá MFS. Fyrsti kjansur: Formansumfarið 13. oktober Næsti kjansur: Løgtingsvalið 29. oktober
Ella flyt pengar á konto hjá MFS; Danske Bank: Reg. 9570 - Konto: 215.456.0 Viðmerk "Navn & Ræstkjøt" Og send meyl til "mfsmeylar@gmail.com" um nøgd, og navn, á luttakarum.
Annað: Einans møguleika at keypa billett til alt kvødið/tiltakið. Avmarkað atgongd.


text:
Rakul Sjúrðardóttir Frederiksberg
21.04.2018 - 11:45
Tíðindi > Eysturoy - Leirvík
Í gjárkvøldið lá eitt stórt havhestavað uttan fyri brimgarðin í Leirvík. Bergur Mikladal tók myndir av tí. Bergur Mikladal sigur, at hann hevur ongantíð sæð so nógvan havhest fyrr.
- Har plaga at liggja nakrir 100 havhestar, men í seinastuni er lagt afturat, og nú eru fleiri 1000, sigur hann.
Tað sæst, at lív er komið í gullaksin aftur.
Bergur Mikladal sigur, at eitt rør fer út um brimgarðin, har slógv fer út, og at tað er orsøkin til nógva havhestin.
- Havhestar plaga at fylgja uppisjóvarskipum og trolarum, men nú hava teir funnið út av, at teir kunnu fáa tað sama í Leirvík, sigur hann.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Stadid
Mars 31 , 2008Hevdi tad ikki verid eitt gott hugskot at lagt nækrar myndir út á heimasíduna hjá kommununi av ungdómshúsinum Stadid, so vit útisetar eisini kunnu síggja? Havi hoyrt so nógv gott um tad, men havi einki sæ enn.
Umhvørvið.
Mars 31 , 2008Hey. Vit eru ein bólkur á Handilskúlanum á Kambsdali, ið hava ein spurning viðvíkjandi umhvørvið.
Hevur Vestmanna bygd nakrantíð vunnið fyri at vera reinasta og rudduligasta bygd í Føroyum?
Heilsan Rebekka, Kirstin, Poulina & Dam
við vón um skjótt svar
Hvør ?
Mars 31 , 2008Hvør er tað ið svarar spurningum, sum verða settir, á hesi heimasíðu ?
Vinarliga Per
Spilloljutangin við bátahylin
Mars 31 , 2008Í dag og ein dagin herfyri var eg og tømdi spillolju í nevnda tanga, og eg má siga, at har var ikki tespiligt. Olja flýtur allan vegin rundan um tangan, so antin stoyta menn uttan fyri tangan, ella lekur hann, og hann stendur, sum er hann bara slongdur har tilvildarliga, lúkurnar eru brotnar og fastrustaðar, so regnið oysir beint niður í tangan, kanska er tað tað, sum ger at oljan flýtur út? Eg veit ikki, hvør mynduleiki hevur ábyrgd av tanganum, burtursæð frá, at vit, sum nýta hann, hava ábyrgd at fara vandaliga um sjálvandi, men eg havi fleiri ferðir gjørt vart við, at rúmið til dunkar og annað burturkast er fult, og at dunkar við olju í standa uttanfyri, entá avskornir opnir dunkar við olju í. Nú nærkast tíðin til, at ferðafólk koma hendavegin, og júst hasin bletturin í bygdini er, sum øllum kunnugt, staðið, har ferðafólk í túsundatali hópast. So eg fari við hesum staðiliga at heita á kommununa um, at fáa skil hasi viðurskiftini. Tangin kann væl vera har, bara tað sær ordiligt út, og tamarhald er á, hvussu um verður farið
parkering niðarivegur
Mars 31 , 2008eg eri ein av teymun sum búgvi á niðaravegi, vit máa seta bilin upp á fortovið, tí seta vit bilin á vegin. koma førarinir á teymun stóru bilinum ( treilarinum bussar lastbilar ) inn og biða okkum flyta tí teir sleppa ikki forbí tí, vegurin er for smalur. tí verður setta á upp á fortovið.
Parkering
Mars 27 , 2008Spurningur til komununa.Er tad loyvt at (parkera) upp á
(fortov) gongubreyt á nidara vegi.Tad hevdi verid gott at
vita hvat komunan segdi, adrenn spurningurin fer til poli-
tidi í útvarpinum.Takk fyri.
Sambært grein 33, stk. 4, í løgtingslógarkunngerð nr. 14 frá 02.03.1988 um ferðslu má steðgur ella parkering ikki fara fram á gongubreyt.
Stk 4 er víst her niðanfyri:
Steðgur ella parkering má ikki fara fram á súkklubreyt, gongubreyt og tílíkum. Við avmerking ella í staðbundnari kunngerð kann fyrisetast, at akfar, hvørs loyvda heildarvekt ikki er meira enn 3,5 tons, kann steðga ella parkera við einum parti av akfarinum á gongubreyt, um so er, at hetta hevur ikki við sær vanda ella ampa fyri ferðsluna á gongubreytini. 1. pkt. er ikki galdandi fyri súkklur og prutl.
Øll lógarkunngerðin sæst her:
Bygdarsøga
Mars 26 , 2008Viðvíkjandi skráseting av staðarnøvnum sum mentanarnevndin hevur mælt til í januar 2008, kundi eg hugsa mær at fingið vita hvat skal skrásetast. Uttangarðs innangarðs ella...? Mær vitandi hevur Vestmanna Kommuna fyrr goldið stórar upphæddir fyri slíkt arbeiði (innangarðs minnist meg rætt). Hetta var kanska tá ið teldan enn ikki var so vanlig millum fólk, so talan er kanska um digitalisering av upplýsingunum(?). Vit vestmenningar generelt hava hopa og ynskt okkum í mong harrans ár eina veruliga bydarsøgu (ein bókling) sum vit kunnu granska í og ikki bert staðarnøvn sum verri enn so øll hava so stóran áhuga fyri. Staðarnøvn er nokk ein sjálvsagdur partur av eini bygdarsøgu, men tað tykist mær sum bygdarráðið byrjar í skeivum enda av søguni. Byrja við at skriva søgu nú tí staðarnøvnini eru fyri langari tíð síðan niðurskrivað.
Ætlanin er at skráseta øll staðarnøvn bæði innan- og uttangarðs; skrásetingin verður talgild. Verandi staðarnavnasavn verður tikið við í hesum arbeiði. Avtala verður væntandi gjørd við rithøvund í vár um at skriva/ritstjórna bygdarsøguna. Bæði arbeiðini kunnu gerast samstundis. Tað skuldi avgjørt verið ein fyrimunur, um ávís samskipan og ávíst samstarv er.
Vevmyndin
Mars 19 , 2008Nú hevur verið so nógv skrivað um hasa vælsignaðu vevmyndina, summi tíma ikki at síggja niður á bussarnar hjá Øssuri, og summi halda at ov lítið sæst til bygdina o.s.fr. Men tvær av myndunum á forsíðuni, sera vakrar, sum allar hinar, sýnast at vera tiknar uppi í Miðalsbrekku, kanska við maskinhøllina hjá kommununi, har sæst bygdin nær um øll sera væl. Hevði tað ikki verið eitt hugskot, at sett myndatólið har uppi?
Tekniskur leiðari
Mars 14 , 2008Hvussu ber tað til at Vestmanna Kommuna ikki hevur sókt eftir nýggjum leiðara til teknisku deild? Hvørjar ætlanir hevur kommunan við teknisku deild yvirhøvur? Tað tykist ikki sum at hendan deildin hevur serligan áhugað hjá verandi bygdarráð. Aðrar kommunur vit sammeta okkum við hava í minsta lagi 2 pers. á slíkari deild. Hetta hevði helst eisini at verið gjørt hjá okkum, fyri at fingið skil uppá tekniska økið í bygdini. Minnist meg rætt, so vóru tveir pers. knýttir at deildini fyrr í tíðini. Vinarliga ger okkurt veruligt átak við hendan trupulleika.
Takk fyri upptøkuna.
Tekniski leiðarin segði upp stutt fyri jól. Í tí sambandi umrøddi bygdarráðið møguleikan at umskipa arbeiðsuppgávurnar í umsitingini. Bygdarráðið heitti á kommunuskrivaran
Vit ætla at gera eina roynd við einum starvsfólki á teknisku deild fyribils, tí okkara meting er, at nógvar uppgávur verða gjørdar bæði betri og bíligari av uttanhýsis ráðgevum.
Íbúgvi
Mars 13 , 2008Nú verur nógv fokusera uppá órudd hjá einum vissum persóni, og eg haldi at tað er alla æru vert at bygdaráði hevur fingi skil á tí, tí í grótbrotinum hevur ongantíð verði nakað skil á, men so má eg spirja; Hvussu við óruddi hjá øðrum ??
Har liggur nógv annað órudd sum R.I. ikki eigur, ikki so !!
Annars haldi eg at tit hava roynt at fingi skil uppá bigdina, og havi eisini hoyrt at nógvir pengar eru settir av í ár til viðlíkahald av gøtum í bygdini, er tað so ?? ta treingir til.
Vit fara væntandi skjótt undir okkurt ruddingarátak. Rudding er tó ikki so einføld, sum onkur halda. Tað, sum onkur heldur er órudd, hevur stórt virði hjá øðrum. Lógarverkið í sambandi við rudding er eisini heldur ógreitt, tí má ruddingin skipast væl, so slepst undan endurgjaldskrøvum.
Í 2007 vóru 175.000 kr settar av til “Viðlíkahald av vegum og gøtum”, í 2008 eru 590.000 kr settar av til sama øki. Tí kunnu vit vænta, at væl meiri verður gjørt á hesum øki enn undanfarin ár.
Omanlop á Fjalsvegi
Mars 13 , 2008Eg koyri eftir ovaravegi hvønn dag til arbeiðis, havið gjørt tað í nógv ár, og hatta við grótinum niðan fyri hjá Kjartan, hatta hevur altíð verði so, har hevur staðið at lopið øll tey síðstu nógvu árini, tað er ikki nakað nýtt, Kjartan hevur roynt at hjálp uppá tað sum frægast, tað verður vónandi betur og penari tá ið J & K er lidnir har.
Pendlari
Omanlop á Fjallsvegi ?
Mars 13 , 2008Niðan fyri - undir - húsinum hjá Kjartan Jacobsen stenda nógv tons av gróti til at leypa. Um ikki hetta grótið verður tryggja, so verður eitt stórt omanlop har, innan langa tíð. J & K Petersen laga í løtuni ein garð, sum verður 3,20 m høgur fram við har, men hetta verður alt ov lítið, til at steðga tí nógva grótinum at fara á bólt.
Ger sitandi bygdarráð nakað við henda trupulleika ?
Órudd í grótbrotinum.
Mars 11 , 2008Hvussu stórt varð samlaða endurgjaldskravið
frá Rólant Isaksen, fyri órudd sum kommunan
av órøttum hevðið beint burtur.
heilsan
Steingrím. Haraldsen.
Semja er gjørd við Rólant Isaksen um endurgjaldsupphædd, tí fara vit ikki at almannakunngerða kravið hjá honum á heimasíðuni hjá kommunununi. Um tú ert áhugaður í upphæddini, so kanst tú biðja um innlit í málið.
Fjallsvegur
Mars 11 , 2008Hvat er status á Fjallsvegið? Heldur tíðarætlanin?
Vinarliga Jónsvein
Á fundi í morgun boðaði arbeiðstakarin frá, at tíðarætlanin heldur, og at ætlanin er at hava fyribils "avlevering" fyrst í apríl mánaða.
Tað, sum tá eftir ætlanini er eftir, er liðugtgerð av laðingini, og møguliga uppseting av autoverju og gøtuljósum. Alt arbeiði skal sambært tíðarætlanini verða liðugt í august í ár.
Positiv ella negativ um tú vil....
Mars 10 , 2008Hví skulu vit verða so positiv her? Er tað ikki her vit borgarar skulu kunna koma av við okkara frustratiónir mótvegis kommununi? Hesin spunarkassin vildi als ikki verið so áhugaverdur um bert positiv ting komu fram her. Ella hvat halda tit?
Vit halda, at tú hevur misskilt endamálið við spurnarkassanum. Spurnarkassin er ætlaður sum ein tænasta til borgaran. Ætlanin var upprunaliga, at áhugað kundu spyrja umsitingina hjá kommununi um ymiskt, gera viðmerkingar og veg-/rættleiða. Ætlanin var avgjørt ikki, at borgarar og onnur ónevnd skuldu nýta spurnarkassan fyri at sleppa av við frustratiónir móti kommununi, bygdarráðslimum og kommunalum starvsfólkum. Ónøgdir borgarar eiga at venda sær til umsitingina, so kann hon taka støðu til málini, sum tey eru ónøgd við.
Vit halda eisini, at spurnarkassin í størri mun enn fyrr verður nýttur til atfinningar móti ávísum persónum. Vit halda ikki, at tað er rætt at viðgera einstaklingar í einum spurnarkassa. Harumframt verður spurt upp í saman um sama mál. Vit svara, men vit halda ikki, at tað skuldi verið neyðugt upp í saman at verja avgerðirnar, sum kommunan tekur. Tit kunnu ikki vænta, at kommunan broytir støðu, um tit áhaldandi júka.
Vit vilja fegin hava sakligar, skilagóðar og grundgivnar viðmerkingar og atfinningar. Okkum hevði eisini dámað væl, um atfinnararnir nevndu seg, tí illgruni kann vera um, at onkur hevur eina fjalda dagsskrá; valstríð til bygdarráðið skal ikki vera á heimasíðuni hjá kommununi.
Vit vilja fegin hava opinleika um arbeiðið hjá kommununi, tí er spurnarkassin eitt gott amboð hjá borgarunum at spyrja um kommunal viðurskifti. Vit vilja fegin halda fram, men vit mugu endurskoða støðuna, um vit halda, at spurnarkassin ikki tænir sínum endamáli.
Privat og privat ?
Mars 10 , 2008Onnur vera jagstra burtur sum hava bilvrak standandi í kommununi.
Kann kommunan lova øllum at seta bilar aftanfyri nýggu brandstøðina í Miðalsbrekku- har stendur eitt amerikanskt bilvrak, hvat kostar tað at standa har um mánan
Parkering
Mars 10 , 2008Hesin spurningur er als ikki persónligur !
Bussarnir eru tad ,sum eygad fyrst fangar ,tá ein sær myndina av Vestmanna.Teir fylla í hvussu er mest .
Í dag standa 6 -seks - stórir bussar og ein ítil bussur á kajøkinum.
Hvussu nógvir bussar rúmast á kajøkinum soleidis umleid ?
Tad er jú gott parkeringsøkid og alment .
Annars er, sum áður nevnt æltanin at flyta myndatólið - ikki orsakað av bussunum, men tí at vit meta, at ein betri mynd fæst, um vit flyta myndatólið í mastrina omanfyri havnarskrivstovuna.
Sera samdur
Mars 10 , 2008Góða bygdarráð !
Eg seti tykkara avtalu við Rólant sera høgt.
Rólant er ikki annarleiðis enn onnur menniskju, so rættartrygdin fyri hann er tann sama, sum hjá hinum.
Hava tit gjørt nakað skeivt, ja so er neyðugt at rinda.
Øll hava vit meiningar, men her hevur tað ongan týdning, hvat vit meina, men rættsrtrygdina fram um meiningar.
Vit gleðast øll, um tað gongur Rólant og okkum øll um væl.
grótbrot
Mars 10 , 2008Eg veit at Rólant Isaksen hevur fingid fleiri áheitanir/brøv frá komunini um at burturbeina alt árudd sum stendur á økinum hjá komunini, hann hevur eisini fingid bod um at, um hann ikki beinir tad burtur sjálvur, so ger komunan tad fyri hansara rokning, Rólant Isaksen gjørdi tó einki vid nakad og lat sum luft, men tá komunan hevdi gjørt bart vaknadi Rólant Isaksen og kravdi endurgjaldskrav fyri tad sum komunan hevdi burturbeint, og tad hevur hann so fingid játta fyri at hann far, 65.000 síggi eg her, tad haldi eg vera heilt ótrúligt, og mín spurningur er, hevur komunan virkiliga loyvid at brúka borgarans skattapengar soleidis??????????
ikki nokk vid tad, nú hevur hann eisini fingid hjálp badi vid fólkid og maskinum frá komunini at rudda sítt egna órudd upp úti í grótbrotinum, hettar haldi eg verda heilt ótrúligt,
hvussu kann hettar bera til, kann eg fáa uplíst hvør er sakførari hjá komunini???????
Kravið hjá Rólanti Isaksen var nógv hægri enn 65.000 kr. Jú, kommunan hevur rætt til at gera avtalur og semjur; mett var, at vandi varð fyri størri útreiðslu, um ongin semja varð gjørd. Sí eisini onnur svar um sama evni.
Sakførari hjá Vestmanna Kommunu er Christian Andreasen.
privat virksemi í maskinhøllini
Mars 07 , 2008Hava allir borgara rætt at brúka maskinhøllina í
meðalsbrekku til at reperera sínar bilar og til
carasju í fleiri vikir/mánar og hvat kostar tað pr dag at leiga høllina.
Eingin borgari hevur rætt til at brúka maskinhøllini til umvæling av bili og til bilhús.
Maskinhøllin er til virksemi hjá kommununi og einki annað.
Vit eru nr. 1
Mars 07 , 2008Eg vil við hesum, bert senda tykkum øllum í Bygdaráðnum, eina heilsan um eina góða framtíð.
Tit / vit eru so klárt nr. 1, tá ið umræður opinleika á øllum økjum, men eg haldi tó at bygdaráði má hugsa seg minst tvær ferðir um, tá í ov persónlig mál koma í henda spurnarkassan. John Zachariassen hevur fatur á tí rætta. Men enn einaferð tit í her ráða :, " Tit hava gjørt / og gerða eitt megnar arbeiði ".
Vælnøgdur, eisini um nýggja stigabilin !!
Ps. Hvør kom annars við geniala hugkotinum um at brúka stigabilin til web cameraði ?
Holmsbakki
Mars 07 , 2008Kunnu tit útgreina eitt lítið sindur meira, hvat tað er, ið fer fram undir Holmsbakka. Er tað miðstaðarbyggingin, ið kommunan er byrjað uppá?
Bilverja við Gjáarlon
Mars 07 , 2008Er tað ikki meiningin at gera bilverju allan vegin framvið vegnum omanfyri Gjáarlon? Ella skal ein bilur eisini enda í sandkassanum áðrenn tit fáa tað arbeiði gjørt? Eru ikki pengar til tess. Ella hvat og hví verður bíða við hesum?
Heilsan ein ið ikki letur barn sítt aftur í sandkassan fyrr enn hetta arbeiðið eisini er gjørt
Tíverri :-(
Við vón um upptøku og svar
Grótbrotið
Mars 06 , 2008"Avtalan fevndi um endurgjaldskrav frá honum, ...." . Fyri hvat ?, hevur kommunan ikki yvihildið allar sínar skyldur í sáttmálanum um leigu øki ? Kunnu tit reiða okkum frá hvat endurgjalskravið er fyri, og hvussu stór upphæddin er. Hevur Rólant yvirhildið sínar treytir / skyldur móti kommununi ?
Spurin
Kommunan ruddaði í 2005, ávísur ivi er um, um allar mannagongdir og treytir vórðu hildnar. Í hesum sambandi kravdi Rólant Isaksen, at Vestmanna Kommuna skuldi lata endurgjald fyri lutir, sum vóru beindir burtur, og fyri skaða á lutir, meðan teir vóru í varðveitslu hjá Vestmanna Kommunu. Eftir tilráðing frá sakføraranum hjá kommununi valdu vit at gera semju við Rólant Isaksen – semjan fevndi eisini um rudding av leiguøkinum.
Rólant Isaksen fær 65.000 kr. “sum er til fulla og endaliga avgerð fyri alt millumverandi millum partarnar í samband við tað ósemju, sum hevur verið millum partanar í samband við, at Vestmanna Kommuna í 2005 skipaði fyri rudding í kommununi, og har ávísir lutir hjá Rólant Isaksen vóru burturbeindir, meðan aðrir máttu fraktast aftur til Vestmanna.
Endurgjaldið er at meta sum fullt gjald fyri alt millumverdi millum partarnar, og hevur Rólant Isaksen eftir hesa avtalu ikki nakað fíggjarligt krav móti kommununi.” (brot úr avtaluni)
+++++Positiv++++
Mars 06 , 2008Eg eri eisini positivur ella jaligur sum tit kalla tað, hasir bussarnir og hasi trolini eru sera príðilig fyri bygdina, ja, kann gerast ein ímynd. Og at áir renna eftir vegnum, tað ger ikki petti, tí hvar skulu gæsnar so annars svimja, tær ganga so fittar og ansa eftir at eingin kemur niðan á Rógvu veg, tær bíta tey sum eru til gongu og kemur ein bilur, ja so stilla tær seg so mitt fyri, har skal eingin framvið. Og so tann vælsignaði seyðurin, hann er so raskur at eta, at tá juni kemur verður tíbetur einki træ eftir, sum kann skugga fyri sólini.
Tit eru óførir.
Er tú vís/-ur í, at tú skilur orðið “positivur/jaligur” rætt?
Um ongi trol sóust, so var lítið virksemi á havnarlagnum. Tú eigur at boða okkum frá, tá tú varnast áir eftir vegnum. Somuleiðis eigur tú at boða løgregluni frá, um gæs ganga á alfaravegi. Seyðurin eigur vetrarbit sambært lógini, tí kann onki gerast við tað málið, fyrr enn bygdin er vetrarfriðað.
Undranarvert er, at tú onki positivt sært. Kann tað vera so galið, at bygdarráðið onki gott hevur gjørt – ella er tað sum orðatakið sigur: “Ilt eyga kann onki gott sjá”. Um vit eru ófør, tað lata vit onnur um at meta.
grótbroti
Mars 06 , 2008Eg havi hoyrt og tad skal verda pálítiligt, at oydarin av óruddinum í grótbrotinum far pengar frá kommunini fyri at rudda sítt egna órudd burtur, mín spurningur er, passar tad???????????
Bygdarráðið samtykti á fundi 27.11.’07 avtalu við Rólant Isaksen. Avtalan fevndi um endurgjaldskrav frá honum og um rudding av leiguøkinum úti í grótbrotinum. Í avtaluni fær Rólant ávísa upphædd: “sum er til fulla og endaliga avgerð fyri alt millumverandi millum partarnar”. Upphæddin verður útgoldin, tá leiguøkið er nøktandi ruddað.
Grótbrot
Mars 06 , 2008Eg havi hoyrt at Rólant Isaksen fær pengar fyri at rudda sítt egna órudd?????????????
Bygdarráðið samtykti á fundi 27.11.’07 avtalu við Rólant Isaksen. Avtalan fevndi um endurgjaldskrav frá honum og um rudding av leiguøkinum úti í grótbrotinum. Í avtaluni fær Rólant ávísa upphædd: “sum er til fulla og endaliga avgerð fyri alt millumverandi millum partarnar”. Upphæddin verður útgoldin, tá leiguøkið er nøktandi ruddað.
Eg eri positiv...
Mars 06 , 2008Og haldi at takini á bussunum sum standa undir vevmyndatólinum eru virkuliga pen...og trolini liggja næstan snórabein eftir kajuni.
Tað er næstan tað einasta man sær á hasi mynduni, og hevur sæð í umleið 1 mána, men tað er ætlanin at flyta myndatólið, skriva tit, men vita tit nøkulunda nær tað verður flutt?
Til flest allar spyrjarar
Mars 04 , 2008Komi við onkrum positivum, ístaðin fyri alla tíðina at brokka tykkum og hava peikifingurin á loftið. Tað tænur ongum.
Og tá tit hava atfinningar og útspillingar og nevna nøvn, vísi so at tit hava no...., og seti tykkara kristiligu nøvn undir.
Ein jaligur íbúgvi
Salting
Mars 04 , 2008Eg vil hervið heita á kommununa um at salta Neslíð og Bjargalíð meira enn teir gera í dag. Alt ov ofta er einki salt koyrt har uppi, løgi tí har uppi frystur nógv fyrr enn niðri í bygdini. Tað sama er galdandi við graving av kava.
Vónandi verður hetta broytt í frammtíðini.
Ógjørt arbeiði og kveylar
Mars 03 , 2008Vit ganga nógv og síggja nógv óliðugt arbeiði summastaðni.
Ovast á Hornavegi hava 2 keylir staði í fleiri fleiri mánaðir, ja helst eitt heilt ár uttan har hendir nakað sum helst.
Eittnú síggja vit óvanliga nógvar pelar kring alla bygdina, har ein kveylur av ledningum hanga í, hetta sær ikki pent úr.
Kveylarnir við gøtuljóssteyrarnar eru kaðalar, sum eru lagdir, tá Elfelagið SEV hevur lagt linjuna í jørð - hesir verða knýttir til nýggj gøtuljós, sum ætlanin er at seta upp. Hesum verður arbeitt áfram við, tvs. at nakrir av gomlu gøtuljóssteyrunum verða skiftir út um árið.
Grasrullir -órudd
Mars 03 , 2008Kunnu øll í Vestmanna koyra órudd í hasa stóru rennuna á Hornavegi - síggji at ein løgtingsmaður hevur okkurt órudd liggjandi har.
Eyðun á Rógvi fekk summarið 2007 fyribilsloyvi til at leggja nakrar hoyballur – ikki órudd - í rennuna. Orsøkin var, at hoyggjhúsið/fjósið ikki var liðugt. Kommunan hevur biðið hann flutt ballurnar niðan í hoyggjhúsið.
rudding í grótbrotinum
Mars 03 , 2008Ruddar vestmanna kommuna bilvrak og gamlar konteynarar vm. í grótbrotinum fyri sína egnu rokning. (ella verður rokning send fyri arbeiði sum maskinir og starvsfólk hjá VK gerða)
Nær verður liðugt at rudda. Alt grótbrotið er ein
stórur køstur. Bilvrak vm. standa runt alt grótbrotið.
Ruddað verður eftir avtalu við Rólant Isaksen. Væntandi er ruddingin liðug í hesi vikunu. Ætlanin er at flyta ruskplássið út á ruddaða økið.
Holmsbakki
Mars 03 , 2008Er kommunan farin í holt við at gera stuðulsmúr undir Holmsbakka?
peli á niðaravegi
Mars 03 , 2008nær ætlar kommunan at skifta pelanar út eftir niðara vegi.
her hugsi eg serlig um tann leysa pelan sum stendur niðanfyri hjá Edvarad og Elisu. Hann hongur bara í linjinum og ská stívar er slakkur, nú hellir hann oman eftir tíbetur, hugsi eisini um neystini sum standa har.
kan hann ikki verða til ampa fyri ferðsluna eftir niðaravegi.
Pelarnir verða skiftir út so við og við - í løtuni verður arbeitt við at skifta pelarnar á parti av Gerðisvegi, og síðani verður neyðugt at seta nýggjar pelar í staðin fyri teir, sum fórust í lllveðrinum herfyri.
Pelin á Mørkini verður rættaður upp fyrsta dagin - mett verður ikki, at vandi er á ferð, hóast pelin er leysur og hellur.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Rógvi Nybo 07.08.2015 (15:21)
Risastór bót til Sea Shepherd
Dómur er í dag sagdur í málinum móti teimum fimm Sea Shepherd fólkunum, sum vóru ákærd fyri brot á grindalógina og revsilógina í sambandi við grindadrápini í Bø og í Sandagerði.
Ákæruvaldið hevði kravt tey fimm ákærdu, Kevin Scheltz, Xavier Figarella, Marianna Baldo, Christophe Bondue og Rosemarie Kunneke, umframt Sea Shepherd felagsskapin fyri tilsamans í minsta lagi 225.000 krónur.
Øll tey ákærdu vórðu funnin sek fyri brot á grindalógina, og dómarin hevur mett, at tey skulu nú rinda bøtur fyri tilsamans 200.000 krónur.
Ákærdi Kevin Scheltz er dømdur at rinda 5.000 krónur í bót. Orsøkin til linu revsingina er, at hansara mótmæli var at meta sum ein politisk manifestatión, ið á ongan hátt ávirkaði ella hevði áhuga millum tey, ið vóru til staðar. Tí fekk hann eina bót, sum svarar til fimtingin av tí, ið er ásett í lógini.
Xavier Figarella og Marianna Baldo vórðu dømd at rinda 30.000 krónur í bót hvør, fyri við báti at royna at forða, at grindin í Bø varð hildin til, og fyri ikki at akta boðum frá løgregluni um at halda seg uttanfyri grindaøkið. Orsøkin til, at bótin er sett hægri enn tær 25.000 krónurnar er, at tey hava virkað í felag, eftir tilrættislegging og sum liður í einum felagsskapi, sum sjálvstøðugt kemur undir revsiábyrgd í málinum.
Christophe Bondue varð dømdur at rinda 25.000 krónur í bót. Dómarin metti tað verða linkandi, at hann ikki hevði til endamáls at forða grindadrápinum, men bert at órógva og darva grindadrápinum.
Rosemarie Kunneke varð dømd at rinda eina bót áljóðandi 35.000 krónur. Dómarin metta tað verða linkandi, at hann ikki hevði til endamáls at forða grindadrápinum, men bert at órógva og darva grindadrápinum. Dómarin legði hinvegin skerpandi dent á, at Rosemarie Kunneke hevði ein leiðandi leiklut í kriminalitetinum. Dómarin legði somuleiðis dent á, at Rosemarie Kunneke hevur havt ein leiðandi leiklut í virkseminum hjá Sea Shepherd í Føroyum.
Sea Shepherd felagsskapurin, Stitching Sea Shepherd Global, varð dømur at rinda 75.000 krónur í bót. Dómarin legði serligan dent á, at kriminella virksemið kann hava stórar fíggjarligar avleiðingar fyri føroyska samfelagið.
Umframt dómarnar fyri tilsamans 170.000 krónur, er hald eisini lagt á ein VHF-ara og ein gummibát við páhangsmotori, til tess at forða at hesi verða nýtt til at fremja nýggj lógarbrot. Dómarin vildi ikki leggja hald á eitt kamera, sum ákæruvaldið annars hevði kravt, tí at “eitt slíkt samfelag er Føroyar ikki”, sum hann orðaði seg.
Jógvan Páll Lassen, verji, kærdi dómin á staðnum, og krevur linari revsing. Linda Hesselberg, ákæri, kontrakærdi, og krevur at revsingin verður tann sama ella harðari. Tískil fer málið nú til Eystara Landsrætt at taka støðu til.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tað er eitt bragd at vit hava okkara egna mál her í Føroyum. Kring allan heim eru hópurin av málum horvin, men okkara er varðveitt og ment, hóast sera trupul kor søguliga. Men ikki bert søguliga, tí okkara føroyska mál hevur eisini stórar avbjóðingar í hesum døgum. Nýggju miðlarnir og atgongdin til vitan og undirhald umvegis alnót, sjónvarpsrásir, spøl v.m. …
Skulu verja starvsfólk, ið rópa varskó
Hví vilja samgonguflokkarnir ikki, at starvsfólk skulu kunna kenna seg trygg við at varskógva? Hví vil landsstýrið, at bankar skulu hava varskógvaraskipan, men ikki almenn arbeiðspláss? Og hví velur samgongan – eisini í hesum máli – at vera eftirbátur, heldur enn undangonguland? Ber til at finna bara eina haldgóða grundgeving fyri, hví vit ikki skulu hava eina varskógvaraskipan fyri starvsfólk …
Minnist tú alarmerandi avrikslistan?
Valið 1. september verður eitt tað mest avgerandi nakrantíð. Tí valið stendur í stóran mun millum at halda áfram við verandi samgongu, ið hevur framt ein tann mest sambandssinnaða og ósosiala politikkin nakrantíð – ella eina nýggja og savnandi kós fyri land og fólk. Listin yvir alarmerandi átøkini hjá hesi samgonguni – millum Fólkaflokkin, Sambandsflokkin og Miðflokkin – er langur. …
Fólkaflokkurin lumpar – tí 30% skattur er ein skattahækking fyri láglønt!
Fólkaflokkurin roynir at lumpa láglønt við einum skattalætta, ið als ikki er ein lætti til tey. Tvørturímóti. Lands- og kommunuskatturin hjá eini mánaðarligari inntøku á 15.000 kr. um mánaðin og minni er longu lægri enn 30%. Landsskatturin er í dag 20% og kommunuskatturin ymiskur. Um størsta kommunan verður nýtt sum dømi, so er kommunuskatturin har 20,25%. MEN har er botnfrádráttur, …
Bústaðir, bústaðir, bústaðir!
Ovurstórur tørvur er á fleiri leigubústøðum í Føroyum. Tað er tí alneyðugt at fáa til vega fleiri leigubústaðir til ein kostnað, ið fólk megna at rinda – og bústaðir, ið nøkta tann ymiska tørvin, ið er. Bústaðir til ung Okkara ungu, ið flyta heimafrá ella flyta heim aftur til Føroya eftir lestur uttanlands, mugu og skulu hava møguleika at leiga …
Skatturin skal lækkast hjá lág- og miðalløntum
Lønarskatturin er ov høgur, serliga hjá lág- og miðalløntum. Hesin skal tí lækkast, og tað fara vit at gera, koma vit í stjórn eftir valið. Seinastu 4 árini hava verandi samgonguflokkar bert givið tí partinum av føroyingum, ið hava hægru inntøkurnar ein lætta. Samgongan hevur sagt, at ráð ikki hevur verið til, at lata tí partinum av føroyingum, ið hava …
Námsfrøðilesandi tikin sum gíslar – finnið eina loysn nú!
Tað er alt annað enn nøktandi, at semja framhaldandi ikki er funnin í málinum um lønarviðurskifti í samband við starvslæru hjá námsfrøðilesandi. Úrslitið er, at okkara námsfrøðilesandi ikki fáa møguleika at fara í starvslæru. Hetta hevur nú verið støðan í eina tíð, og hevur gingið út yvir lesandi undanfarna ár og aftur í ár. Nú má og skal semja finnast …
Barnafamiljuvinarligar Føroyar
Í Føroyum er gott at búgva og vaksa upp – hjá teimum allar flestu. Her er tó nógv, ið vit eiga at gera betur fyri okkara børn og fyri barnafamiljurnar. 1 ára barsil Verandi barsilsskipan skal betrast, soleiðis at møguligt verður, at vera heima hjá barninum í 1 ár við løn. Hartil eigur skipanin eisini at gerast meira fleksibul, so …


text:
Tíðindaskriv
13.08.2015 - 10:15
Ítróttur > Ítróttur > Renning
Fríggjakvøldið verður skipað fyri rennikapping í Nólsoy í sambandi við ovastevnuna.
Kappingin er á trimum teinum. Børnini upp til 7 ár renna 400, meðan børn 8-10 og 11-13 ár renna 800 metrar inni í bygdini, sum er ávíkavist ein og tvær rundur frá træbrúnni, heim á keiðina og aftur út á Træbrúgv, har málið er.
Vaksin og børn 14-17 renna av Træbrúgv og niðan á Oyggjarmúla. Fyri vaksin verður kappast í opnum bólki, umframt veteranar (45-54 ár) og superveteranar (55 ár og eldri). Teinurin er umleið 1555 metrar.
Træbrúgvin liggu við sjóvarmálan, meðan Oyggjarmúli er í umleið 140 metra hædd yvir havinum. Hesin teinurin var nógv nýttur í sambandi við venjing til kappróður tá nólsoyingar gjørdu seg galdandi innan hesa ítróttargrein í áttatiárunum.


text:
The Whale Killing Project/
Á facebook síðuni hjá heimskenda listamanninum John Kørner presenterar hann The Whale Killing Project, sum er ein røð við seks prentum, sum eru gjørd í Steinprenti. Hann var áhugaður í gomlum myndum úr fimti árunum og lænti ymsar gamlar myndir sum inspiritatión, tá hann var her uppi, m.a. nakrar myndir hjá pápa mínum, fotografinum Ásmundi Poulsen. Ein er av torninum á Havnar Kirkju, sum sæst úr vindeyganum í Steinprenti og sum John Kørner dámar serstakliga væl. Har er eisini ein rættiliga uppstillað sjálvsmynd av fotografinum sum grindamanni. Prentrøðin The Whale Killing Project vóru framsýndar í Grand biografinum, tá filmurin hjá Jørn Leth um John Kørner "Jeg taler til jer" var sýndur á fyrsta sinni.
Tá John Kørner var seinast í Steinprenti gjørdi eg eina samrøðu við hann, sum eg sjálv haldi, var ógvuliga áhugaverd, m.a. av tí, at listamaðurin greiddi frá, at Føroyar hava ávirkað hann.
Í 2007 kurateraði Brynhild Næs Petersen Summarframsýningina í Norðurlandahúsinum, sum fekk heitið [natúrligvís] við denti á alternativa náttúruviðgerð, ið gav teimum luttakandi listafólkunum stórt evnisligt rásarúm. John Kørner var við á hesi framsýningini og nýtti tá høvið at viðmerkja ein aktuellan føroyskan samfelagstrupulleika. Í hansara hálvabstrakta, flótandi akrylmálningi hómast tvær at síggja til mannligar verur í tøttum pardansi. Huglagið er lætt og vakurt, teir báðir menninir kyssast og boðskapurin um tað natúrliga í hesum samkynda kærleiksdansi tykist púra ivaleysur. John Kørner greiðir frá, at henda dansimyndin í grundini umboðar eina vend í hansara list. – "Tað er hend ein stór broyting við mínari list síðan eg var her seinast. Tá hevði eg eina mynd á framsýningini [natúrligvís] av tveimum monnum, sum kystust og hetta var mítt fyrsta politiska verk, sum tók støði í onkrum aktuellum, júst um tað mundið varð ein samkyndur maður álopin her í Havn, og hendingin gjørdist grundarlag undir nógvum kjaki. Eg haldi, at føroyska hevdin við at avmynda náttúruna í listini er áhugaverd og tí var tað eisini umráðandi fyri meg, at teir báðir menninir høvdu føroysk náttúru sum bakgrund. Hesa upplivingina tók eg aftur við mær til arbeiðis og síðani havi eg arbeitt við fleiri aktuellum evnum. Ein framsýning snúði seg um luttøkuna hjá Danmark í stríðnum í Afghanistan, tá hevði eg fyri hvørt mist danskt hermannalív í Afghanistan málað eina mynd. Síðani viðgjørdi eg evnið trafficking og nú eg aftur eri í Føroyum er tað náttúrligt fyri meg at taka upp føroysk evni."
Listamaðurin heldur tað vera umráðandi fyri samtíðarlistafólk at taka støði í staðnum, har tú ert staddur "Nú eg eri her í Havn hevði tað verið løgið um myndevnið hjá mær var Vesterbro ella russiska mafian...". Myndevnisliga tykist John Kørner serliga hugtikin av grindadrápi. "Ja, eg má jú taka støði í her og nú og tí havi eg roynt at tikið støði í tí veruleika, sum er her í Føroyum. Tað mest dramatiska her haldi eg vera grindadráp, sum eg síggi sum eina kulminatión av reinari, føroyskari náttúrumegi. Eitt drama, har tað sálarliga og likamliga rennur saman. Grindadráp er tað ultimativa og tað óansæð um tað snýr seg um gamlar myndir ella nútíðina, tað snýr seg um man power, tær fysisku umstøðurnar og psykologisku umstøðurnar." Eg spyrji um nøkur atfinning liggur goymd í hvalamyndunum, og har er listamaðurin avgjørdur, tá hann svarar: "Nei, als ikki. Um eg geri nakað politiskt relaterað, so brúki eg nógva tíð uppá research. Viðvíkjandi teimum samkyndu monnunum var tað lætt hjá mær at taka støðu til, eg havi samkyndar vinir osfr. Tað er nakað heilt annað við grindadrápi, sum er fremmant fyri meg, men sum eg t.d. veit hevur søguligar røtur...". Tað søguliga hevur sum heild alstóran áhuga og nakað av tí allarfyrsta, John Kørner vitjaði í Føroyum, var Fornminnisavnið, har hann kom fram á nakrar áhugaverdar fotomyndir. Hetta er triðju ferð, listamaðurin er í Føroyum og hann heldur tað vera ómetaliga áhugavert at fylgja menningini frá tí gamla sjóvinnusamfelagnum yvir í eitt meira modernað samfelag, sum tó framvegis livir av fiskinum. John Kørner undrast stórliga á trafikkviðurskiftini í høvuðstaðnum "Altso her eru heilt ekstremt fáir súkklarar og ekstremt nógvir bilar, sjálvt um tað eru lutfalsliga stuttir teinar her í býnum. Bilar eru allastaðni og allatíðina. Eg rokni við, at tit fara at brúka súkklur í størri mun í framtíðini, at tann menningin fer at koma á sama hátt sum í London og í øðrum býum..."
Ovarlaga í einum av nýggju steinprentunum trónar tornið á dómkirkjuni, sum hugtekur listamannin, tí hann heldur tað bera frá restini. Tornið sær eitt sindur suðureuropeiskt út, heldur John Kørner, ið eisini heldur tað vera áhugavert at síggja hvussu tað religiøsa hevur sína plasering í samfelagnum. Samfelags- og umhvørvissinnaði listamaðurin er fram um alt áhugaður í hvussu einstaklingurin virkar í samfelagnum. "Í prentinum av einum manni, sum stendur við øðrum fótinum á einum hvali royni eg at skapa úttrykk fyri hvussu tað einstaka menniskja fremur sín leiklut í mun til samfelagið. Um tað so er ein gøtusópari ella ein ríkmaður, so fremja teir báðir okkurt ávíst í mun til samfelagi og hava ávísar dreymar um samfelagið. Tað ber ikki til at vera neutralur..". Uppi yvir tí avmyndaða manninum síggja vit ymsar myndaliðir, ein fugl, eina nakna kvinnu, hvalir og havi, ið tykjast ímynda hansara dreymar.
Tey nýggju prentini hava øll ein breiðan svartan kant, ið minnir eitt sindur um kantin í eini gamlari filmsrullu. John Kørner plagar at arbeiða ógvuliga neyvt við innrammingini, so tað verður spennandi at síggja myndirnar framsýndar. Tann eina av teimum stóru myndunum er serliga hugtakandi. Í forgrundini síggja vit stórbæra føroyska náttúru við klettum og brimi, og ovarlaga síggjast nøkur gomul, søgulig skip. Sentralt í myndarúminum er flaggið á tí eina skipinum, tað er eitt vakurt og neyvt teknað dannebrogsflagg. Politisku assosiatiónirnar eru sjálvsagdar, men av tí at flaggið er so lítið og vakurt og landslagið so stórt og vakurt, tykist boðskapurin ikki sjálvsagdur. John Kørner ger nógv burtur úr innrammingini av hansara grafikki, so eg gleði eg at síggja eitt eintak av myndunum, tá tær verða settar á reyða bakgrund í svørtum blonkum rammum. Eftir ætlan skulu myndirnar framsýnast í Føroyum í Norðurlandahúsinum í 2015.


text:
Ein tíðarhóskandi býur
Fyri aðru ferð síðani flokkurin varð stovnaður, bjóðar Framsókn seg fram at leiða høvuðsstaðarkommununa.
Framsókn er ein liberalur flokkur, sum vil tryggja kjarnutænasturnar í vælferðarsamfelagnum. Samtíðis vilja vit hava eitt samfelag, har tú hevur møguleika at taka ábyrgd av tær sjálvum. Í kommunalum høpi merkir tað, at tú sum borgari ikki skalt bera størri fíggjarliga skattabyrðu enn neyðugt. Tú skalt kenna teg tryggan við, at tær áleið 200 krónurnar, sum kommunan fær av hvørjum einasta túsundkrónuseðli, tú vinnur, fremja trivnaðin hjá borgarunum, eitt nú á dagstovna- og eldraøkinum.
Í Framsókn halda vit, at Tórshavnar kommuna brúkar ov nógvan pening, sum ikki kemur borgarunum til góða. Hissini keyp av bygningum v.m. er greið ábending um, at virðingin fyri, at tað er borgarin sum fíggjar kommunala virksemið, manglar. Hetta vil Framsókn broyta. Skatturin skal niður.
Javnvágin millum kommunalt og privat virksemi skal rættast. Kommunan er stigtakari til nógv virksemi í býnum, sum í sær sjálvum skapar trivnað. Men avleiðingin er, at kommunan kappast við - og á longu breytini - ognartekur frælsa vinnuliga framtakið. Kommunan skal skapa karmarnar og í nógv størri mun lata fólkið sjálvt skapa lív í býnum. Eitt nú kundi kommunan sloppið sær av við ein part av ognunum í miðbýnum og latið privatfólk sloppið framat. Við at lata fólk búgva í miðbýnum, fekst lív í aftur, óheft av, um kommunal tiltøk eru á skrá ella ikki.
Vit gleðast um, at fólkatalið veksur, ikki bara í Tórshavn, men í øllum Føroyum. Helst vóru vit enn fleiri, forðaðu væntandi bústaðarmøguleikar og høgir húsaprísir ikki fyri hesum. Við støðugt at hava grundstykki tøk til serliga ung fólk at byggja á, vil útboðið av bústøðum vaksa. Tað vil í sjálvum sær tálma húsaprísirnar.
Ruth Vang
Valevni fyri Framsókn


text:
Myndir: Air Baltic vitjar í Vágum
top06-10-2017 - 15:30 - Jóanis Albert Nielsen
Í dag lendi Air Baltic á Vága Floghavn fyri fyrstu ferð. Air Baltic er úr Letlandi.
Flogfari, sum kom beinleiðis úr Riga fer avstaðaftur seinni í dag, og kemur síðan aftur í morgin, 7. oktobur.
Flogfari sum lendi er av slagnum, Boeing 737-500.
Sum ein av myndunum vísur, so er nógv ferðsla á flogvøllinum í dag.
Umframt at SAS hevur havt eina komu og fráferð við teirra nýggja A320-neo, so hevur Atlantic Airways tilsamans seks komur og sjey fráferðir í dag.


text:
Einar farin
Mánadagin 14. januar andaðist Einar Skála, fyrrverandi skúlatænari á Námsvísindadeildini (Føroya Læraraskúla), sekstiátta ára gamal.
Einar lærdi sum ungur til maskinsmið á Tórshavnar Skipasmiðju og starvaðist har í nøkur ár. Hann varð settur í starv sum skúlatænari á Føroya Læraraskúla 1. februar í 1979 og røkti hetta starv, til hann fór frá vegna sjúku 1. mai í 2012. Hann hevði tá starvast sum skúlatænari í stívliga 33 ár.
Einar røkti sitt starv til lítar, var góður í ávikum og sera góður samstarvsmaður. Vit, sum hava okkara dagligu gongd á Frælsinum 20, fara at sakna jaliga, blíða og skemtingarsama skilamannin Einar Skála.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Sjúkrarøktarfrøðiskúli Føroya 50 ár
Í samband við at Sjúkrarøktarfrøðiskúli Føroya verður 50 ár, verður reseptión á skúlanum, Jónas Broncksgøta 25, 1. februar 2010 frá kl. 15 – 17. Øll eru vælkomin.
Í samband við at Sjúkrarøktarfrøðiskúli Føroya verður 50 ár, eru øll vælkomin til reseptión á skúlanum, Jónas Broncksgøta 25,
1. februar 2010 frá kl. 15 – 17.
Stutt um søgu skúlans
Útbúgvingin til sjúkrarøktarfrøðing ella til sjúkrasystir, sum tað nevndist til 2002, hevur verið í Føroyum síðani 1910. Í fyrstani var útbúgvingin ikki í føstum rammum. Næmingarnir skuldu, har møguleiki var fyri tí, vera á ymiskum deildum, og útbúgvingin endaði við einari próvtøku.
Sjúkrasystraskúli Føroya varð settur á stovn 1. februar 1960. Útbúgvingin varð sett í gildið við "Anordning af 30.01.1957 om sygeplejerskeuddannelsen." Skúlin var fyrisitingarliga ein partur av Landssjúkrahúsinum.
Í februar 2000 varð skúlin fluttur frá Almanna- og Heilsumálaráðnum til Mentamálaráðið, og síðani hevur skúlin virkað sum sjálvstøðugur stovnur undir Mentamálaráðnum. Tann 22. januar 2003 kom nýggj "Løgtingslóg um útbúgving av sjúkrarøktarfrøðingum", sum ein útbúgving á bachelorstøði.
Tann 1. august 2008 vórðu Sjúkrarøktarfrøðiskúlin, Fróðskaparsetur Føroya og Føroya Læraraskúli lagdir saman í ein stovn undir navninum Fróðskaparsetur Føroya.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
- Tíðindi, mentan og ítróttur
Jóannes Eidesgaard í Realin
Jóannes Eidesgaard hevur fyrr millum annað verið løgmaður og landsstýrismaður í fíggjarmálum. Hann loysir av Óla Heinesen úr Klaksvík, sum hevur sitið í stjórnini fyri Realin seinastu 25 árini.
Endamálið hjá Realkreditstovninum er at veita fígging til skip og tílíkt við heimstaði í Føroyum.
Sambært lógini tilnevnir landsstýrismaðurin í fíggjarmálum tríggjar stjórnarlimir. Tilnevningin er fyri fimm ár.
Jóannes Eidesgaard byrjar sum stjórnarlimur í Realinum tann 1. august í ár.


text:
Tað er av stórum týdningi, at vit kenna okkara upphav og samleika. Jørðildið og rótfestið síggjast aftur í vakstrarlagi, húðarliti og hugsan. Tað er torført at krógva blettin, har lívið festi røtur og stelkur rann. Tað er als ikki nakað, ið skal verða dult. Staðsetingin myndar lívið og fatanina, hvørji vit eru.
Tað er ein almennur sannleiki, at vit hava loyvi at vera tey, ið vit eru. Tað er beinleiðis óhøviskt, um vit niðrandi umrøða útsjónd hins einstaka ella happa fólk av øðrvísi etniskum uppruna. Trongskygni sømir seg ikki framkomnum fólki. Vit mega taka frástøðu frá allari happing og óhøviskari atferð. Virðing tvørtur um mørk og avmarkingar er einasti vegur frameftir í einum nútíðar samfelag.
Saman við hesari staðfesting livir sannleikin, at hvør tjóð og hvørt samfelag hevur síni serstøku eyðkenni, ið eru ein samanrenning av umstøðum, jarðfrøði, og hugmyndafrøði. Verður hugsað um ástøði og tað hugsjónarliga, síggjast sjónlig spor eftir kristna trúgv í tí føroyska og norðurlendska samfelagnum.
Hin kristni arvurin er skapandi og kveikjandi. Lógarverkið byggir í ávísum førum á kristin virðir, hóast hesi virði í dag eru klødd í ein almennan málsligan búnað. Hin kristna fatanin av mannalívinum sum virðismikið og heilagt var við til at leggja lunnar undir tey mannarættindi, sum vit í okkara parti av heiminum meta sjálvsøgd.
Tað sømir seg kristnum fólki at hava ein víðan sjónarring, tí trongskygni elur sjáldan varandi dygd. Sannførd í trúnni á Jesus Krist kunnu vit í góðum treysti bera ein glaðan boðskap um frelsu og vónríka framtíð fyri fólk og land, hóast mangt broytist.
Ístaðin fyri at óttast framtíðina, nýggj rák og nýggja hugsan, eiga vit at styrkja okkara egnu vitan um tey kristnu virðini. Tann kristni arvurin eigur ikki at vera eitt gamalt skjal í eini skuffu. Heldur eiga hesi virði at mynda okkara lív í eini livandi persónligari trúgv, sum virðir menniskju treytaleyst uttan mun til lívsáskoðan.
Tollyndi er valla eitt hugsjónarligt fyribrigdi, ið kann praktiserast uttan haldgott kjølfesti í ástøði og tilvitan.
Tað krevur eitt ávíst mál av hugsan, um vit skulu hava tol við og møta menniskjum við tolmóð.
Viðhvørt mega vit uttan at missa støðufesti mýkja egin áhugamál ella egna sannføring, um vit fólkaræðisliga skulu kunna rúma øðrvísi hugsandi. Tað er eingin sjálvfylgja, at vit rúma onnur, ið grundleggjandi hugsa øðrvísi. Tað er óivað ein fjølbroytt orsøk til persónligar og etniskar vanlagnur.
Mannarættur og treytaleys virðing fyri menniskjum uttan mun til etniskt upphav, trúgv ella førleikar er ikki dottin niður úr hválvinum eftir einum degi. Í gjøgnum øldir er hugsjónin ment í teimum vesturlendsku samfeløgunum, ið søguliga hava havt sínar hugsjónarligu keldur í kristindóminum og tí humanistisku hugsan, ið er kveikt av læruni hjá timburmanninum úr Nasaret.
Áhugavert er at síggja úrslitið, ið grannarnir eystanfyri komu til, tá ið tann norska Grundlógin fekk virðisgrundarlagið staðfest í 2012. Longu í § 2 verður sagt: “Virðisgrundarlagið verður verandi okkara kristni og humanistiski arvur.” 1)
Týdningarmikið er at staðfesta tey grundleggjandi virðini, ið samfelagið byggir á. Hin kristni arvurin er eyðsýndur í einum landi, ið byggir á grundliggjandi súlur sum t.d. upplýsing, talufrælsi, trúarfrælsi, fólkaræði, mannarættindi og javnbjóðis rættindi.
Staðfestingin er neyðug, tá ið tað fjølbroytta samfelagið er vorðið so fjølbroytt, at fólkið valla veit, hvaðani frælsið stavar. Ásannað verður uttan neyv dømi at bæði kristindómurin og human hugsan hava myrkar blettir í heimssøguni ávís tíðarskeið.
Tó, valla er tað ov mikið sagt, at kristna trúgvin og humant rák, ið er sprottið úr kristnum jørðildi, hava ment mannsømiliga hugsan um menniskjað, tess virði og rættindi at liva hóast skerdar førleikar, brek og ellisbrek.
Tjúgunda dag jóla kunnu vit dvølja við kenda norðurlendska siðvenju, at skúlarnir í adventini fara til jólagudstænastu. Nú er fólkaskúlin fyri øll, kristin sum ikki kristin. Tess vegna komu gudstænasturnar í grannalondunum í mótvind og vórðu avlýstar ymsastaðni. Ein skúli, ið ikki varpar ljós á mentanarlig fjølbroytni og veitir frálæru í andsfrælsi og tolsemi, mennir ikki fólkaræði og demokratiska hugsan.
Í einum landi, ið byggir á kristin virðir og kristnan arv, er tað merkisvert, at vit sum upplýst fólk ikki av álvara varnast virðisgrundarlagið, ið samfelagið byggir á. Andsfrælsi og tollyndi hanga saman og treyta hvørt annað. Heimssøgan kann læra okkum, at einki hongur í leysum lofti, heldur ikki mannarættindi ella tollyndi.
At hyggja út í havsbrúnna og síggja sjónarringin krevur landfast festi. Okkum tørvar ein vegvísara, eitt útgangsstøði og eitt mál. Eru hesi trinni atlit ikki kend, verður torført at rætta kumpassina. Tá ið kumpassin fer at mæla, ørar skjótt hjá teimum, ið hava róðurtørn.
Orð Jesu Krists eru tjóðini holl landkenning. Vit kunnu seta kós og fáa eina sámiliga sigling. Tá ið loðsurin, Jesus, kemur á brúnna, ger tað allan munin. Amen.
Orðið: “Við vísdómi verða hús bygd, og við vitsku verða tey grundfest.” (Orðtøk Sálomons 24,3).
Jógvan Fríðriksson, biskupur
Heimild: 1) Halvar Nordhaug og Henrik Sysse: “Hvor kristent skal Norge være?”, Vårt Land Forlag, Oslo 2016.
Um tú veitst okkurt, sum VP ikki veit - skriva so til vp@vp.fo


text:
Kvívíkar kommuna søkir vegna Dagstovnin Áarlon eftir einum námsfrøðingi til barnagarðsstovuna Blákollan. Starvið er 35 tímar um vikuna.
Heldur tú, at spæl skal takast í størsta álvara?
Hevur tú ein serligan áhuga fyri og vitan um spæl?
Brennir tú fyri at menna hugflogið?
Elskar tú kreativar gongdir?
Hevur tú eyga fyri tí góða samspælinum?
Hevur tú vitanina og hugin, so hava vit karmarnar.
Um barnagarðin:
Barnagarðurin er skipaður í eina verkstaðsskipan, ið merkir, at ymsu stovurnar hava ymiskar funktiónir/aktivitetir, sum øll børnini hava atgongd til, soleiðis at børnini fáa fleiri møguleikar at virka í. Í skipanini eru tríggjar stovur við tilsamans 36 børnum, ið vera býtt í ein yngstabólk, ein miðlingabólk og ein elstabólk, og virka hesar stovur sum ein eind. Blákollan er spæliverkstaður burturav og í Blákolluni eru 10 børn, sum flest øll eru 3 ár.
Skipanin er ein fólkaræðisligur karmur, ið skal tryggja børnunum samavgerð og ávirkan á egnan gerandisdag. Karmurin um okkara verkstaðsskipan skal geva rúm fyri, at børn og vaksin kunnu hugsa kreativt; kunnu arbeiða við verkætlanum; kunnu hugsavna okkum um tað, ið upptekur okkum; kunna granska í tí, ið vit halda vera áhugavert og at vit kunna hava ávirkan á innihaldi í okkara gerandisdegi.
Málsetningur okkara er at skapa tryggar, mennandi, spennandi, kreativar og lærandi umstøður fyri børn og vaksin.
Lønar- og setanartreytir:
Starvið verður sett frá 1. desember ella eftir nærri avtalu.
Løn- og setanarviðurskifti er sambært sáttmála millum Føroya Pedagogfelag og Kommunala Arbeiðsgevarafelag Føroya.
Um námsfrøðingur ikki søkir, kann hjálparfólk verða sett í tíðaravmarkað starv.
Meira kann fáast at vita um starvið við at ringja til Gunnvá Edvardsdóttir, leiðara, á telefon tlf. 292412
Umsóknir við prógvum, viðmælum og CV skulu vera stovninum í hendi seinast sunnudagin 21. Oktober 2018.
Dagstovnurin Áarlon
Frammi í Forna 1
340 Kvívík
stovnur@kvivik.fo
To apply for this job email your details to stovnur@kvivik.fo


text:
22. oktober 2012Nr. 102
Kunngerð um gjøld hjá Umhvørvisstovuni fyri umsiting og eftirlit sambært lóggávuni á umhvørvisøkinum
Við heimild í § 35 a í løgtingslóg nr. 134 frá 29. oktober 1988 um umhvørvisvernd, sum seinast broytt við løgtingslóg nr. 128 frá 22. desember 2008, § 36, stk. 1 í løgtingslóg nr. 59 frá 17. mai 2005 um verju av havumhvørvinum, § 3, stk. 8 í løgtingslóg nr. 73 frá 10. mai 1994 um íløt til øl, mineralvatn og lidnar leskidrykkir, sum seinast broytt við løgtingslóg nr. 47 frá 15. mai 2007, og § 17, stk. 2 í løgtingslóg nr. 59 frá 7. juni 2007 um framleiðslu, flutning og veiting av ravmagni, verður ásett:
§ 1. Almennar og privatar fyritøkur, herundir kommunur, skulu endurrinda útreiðslur, sum Umhvørvisstovan hevur í sambandi við viðgerð av málum um loyvi og góðkenning o.a., og av eftirlitinum við, at ásetingarnar í hesum lógum verða hildnar, herundir treytir, ásettar í loyvum og góðkenningum.
Stk. 2. Almennar og privatar fyritøkur, herundir kommunur, skulu endurrinda tær útreiðslur, ið Umhvørvisstovan hevur í tí einstaka málinum.
§ 2. Gjaldið, sbrt. § 1, stk. 1, verður roknað við støði í tímanýtslu og tímakostnaði ella sum eitt fast ásett gjald sbrt. fylgiskjalinum.
§ 3. Í uppkravinum skal útgreinast, hvussu komið er fram til upphæddina.
Stk. 2. Verða gjøld eftir § 1 ikki goldin, kunnu hesi krevjast inn við panting, sbrt. skattalógini.
Stk. 3. Tey í fylgiskjalinum ásettu gjøld verða árliga javnað við 3 % og rundað til nærmasta heila krónutal.
§ 4. Henda kunngerð kemur í gildi dagin eftir, at hon er kunngjørd. Samstundis verður kunngerð nr. 113 frá 5. september 2011 um gjøld fyri umsiting og eftirlit sambært lógini um umhvørvisvernd v.m., sett úr gildi.
Innlendismálaráðið, 22. oktober 2012
Kári P Højgaard (sign.)
landsstýrismaður
/ Rúni Joensen (sign.)
Fylgiskjal
A. Gjøld, roknað við støði í tímanýtslu og tímakostnaði
B. Eftirlitsgjøld fyri svimjihylar
4.000 krónur fyri hvørja høll, umframt 1.000 krónur fyri hvønn hyl ella bað.


text:
Nýggjastu tíðindi
Gerðagøta einvegis omaneftir í heystfrítíðini
Í samband við, at arbeitt verður við at betra um ferðslutrygdina og atkomuviðurskiftini á Skúlatrøð, verður ferðslan eftir Gerðagøtu ávirkað í heystfrítíðini.
Talan er ítøkiliga um vegarbeiði, sum merkir, at strekkið frá Tónlistaskúlanum til Uppistovu (skótahúsið hjá SNP - avkoyringina til Djúpumýru) verður einvegis omaneftir frá mánadegnum 15. til fríggjadagin 19. oktober.
Arbeiðið í heystfrítíðini er liður í størra vegarbeiðnum, sum verður gjørt framvið Gerðagøtu í løtuni. Talan er um eina ferðsluloysn, sum skal betra um atkomuviðurskiftini og ferðslutrygdina á Skúlatrøð.
Umframt fólkaskúlan er eisini frítíðarskúli, tónlistaskúli og barnagarður í sama øki, og hetta setur høg krøv til ferðslutrygdina. Vegarbeiðið á Gerðagøtu fevnir millum annað um av- og ásetingarpláss, steðgistað til býarbussin og ferðsluljós.
Nýtt í kommununi
Umleið 300 fólk nýttu í gjár høvið at vitja Biskupstorg, sum er fyrsta stig í nýggja miðbýnum í Klaksvík. Les meira »
Í samband við, at arbeitt verður við at betra um ferðslutrygdina og atkomuviðurskiftini á Skúlatrøð, verður ferðslan eftir Gerðagø… Les meira »
Hvørt gerandiskvøld í komandi viku letur Klaksvíkar kommuna dyrnar upp fyri nøkrum av teimum stóru og spennandi verkætlanunum, sum… Les meira »


text:
Nýggjasta ÚSUN-uppgerðin
ÚSUN-skipanin er ein stuðulsskipan fyri føroyingar, ið taka útbúgvingar uttan fyri Norðurlond.
Heitið ÚSUN stendur fyri ”útbúgvingarstuðul til lesandi uttan fyri Norðurlond.”
Tvær ferð um árið ger Studni eina uppgerð yvir tey, ið eru undir hesi skipan.
Uppgerðin hesa ferð vísir at talið av studentum, ið eru undir skipanin, er lækkað rættiliga nógv og tað er fyrstu ferð í fleiri ár.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Lýst verður til aðalfund hjá Eldrafelagnum hósdagin 19.04.2018 kl. 19. Fundurin verður í Dagtilhaldinum á Vesturskin
Aðalfundurin verður hildin sambært viðtøkum felagsins við hesi skrá:
1. Formansfrágreiðing.
2. Roknskapurin fyri 2017.
3. Val av nevnd
4. Val av grannskoðara og varagrannskoðara.
5. Áseting av limagjaldið fyri 2018.
6. Ymiskt.
Við á fundinum verður Jóhannus Danielsen, borgarstjóri, sum kemur at greiða frá verkætlanum og arbeiðinum í Nes kommunu við atlitið til Skálafjarðartunnilin.
Toftir, hin 5. apríl 2018
NEVNDIN